ועדת הכלכלה, כנסת 24, פרוטוקול מספר 124, 2021-12-22 09:30

מיכאל ביטון: בוקר טוב, היום יום רביעי, י"ח בטבת התשפ"ב, ה-22 בדצמבר 2021, שמחים לארח פה את שרת התחבורה ואת מנכ"לית משרדה כחלק מההליך הנדרש בחוק.

מיכאל ביטון: ועדת הכלכלה מפקחת על פעילות משרדים מסוימים על פי חוק, אחד מהם הוא משרד התחבורה.

מיכאל ביטון: עשינו מספר מפגשים כאלה ונמשיך בקרוב גם עם פגישה של הוועדה עם שר החקלאות.

מיכאל ביטון: העברנו לשרת התחבורה שאלות שהוכנו מראש, הן על ידי הוועדה והן על ידי חלק מחברי הכנסת שהיו חרוצים ושלחו שאלות מראש.

מיכאל ביטון: חלק מהשאלות חופפות או קרובות.

מיכאל ביטון: תהיה הצגה של עד חצי שעה מצד צוות המשרד כולו – השרה, המנכ"לית ושאר בעלי התפקידים.

מיכאל ביטון: לאחר ההצגה נערוך סבב שאלות של חברי כנסת.

אוסאמה סעדי: מהבעת הפנים שלה אני רואה שהיא לא צריכה חצי שעה.

מיכאל ביטון: עוד יותר טוב.

מרב מיכאלי: אנחנו חשבנו לקצר, אדוני היושב-ראש.

מיכאל ביטון: אין לנו בעיה, אנחנו בעד.

מיכאל ביטון: לאחר ההצגה נערוך סבב שאלות של חברי כנסת על פי סדר הגעתם לדיון כפי שנהוג אצלנו.

מיכאל ביטון: אתן דוגמה אישית בסבב הזה ולא אשאל יותר מדקה.

מיכאל ביטון: אני מקווה שכך יעשו גם שאר חברי הכנסת, בדרך זו נוכל לקבל תשובות והבהרות לשאלות.

מיכאל ביטון: אני מבקש שבשלב ההצגה לא תהיינה הפרעות ולא קריאות ביניים, אני מתכוון להיות קצת קשוח כדי שנעמוד בזמן.

מיכאל ביטון: אחר כך, אין חבר כנסת שלא יזכה לשלוש הדקות שלו.

מיכאל ביטון: אפשר גם לשאול בפחות.

בועז טופורובסקי: איחרנו בגלל הפקקים?

מיכאל ביטון: אני הייתי פה ב-08:20.

מרב מיכאלי: אומר לחברי, חבר הכנסת טופורובסקי, שאני לוקחת על עצמי את כל האחריות לדחיית פתיחת הישיבה.

מרב מיכאלי: התקשרתי ליושב-ראש הישיבה והודעתי לו שאני לא מאחרת בגלל פקקים או בגלל מזג האוויר אלא בגלל עניין אישי.

מרב מיכאלי: יש לומר שלשמחתי הציבור מוכיחה סוג של אחריות בימים אלו של סערה ואפשר לראות שיש פחות כלי רכב על הכביש.

מרב מיכאלי: זה דבר חשוב מכיוון שאלו ימים שמיועדים לפורענות.

מרב מיכאלי: אני יכולה להגיד שתחת המנכ"לית נעשתה עבודה מאוד יסודית של הכנה של כל חברות הביצוע במשרד התחבורה לקראת מזג האוויר הזה, באמת כוננות על, ובכל זאת אנחנו מעדיפות לא להזדקק לכך כמובן.

מרב מיכאלי: אנחנו צריכים לעבור את הימים הללו בשלום ונקווה שכך יהיה.

מרב מיכאלי: אדוני היושב-ראש, תודה רבה, כמי שהייתה חברת כנסת במשך שמונה שנים רצופות באופוזיציה מי כמוני מעריכה את החשיבות של עבודת ועדות הכנסת שכוללת חקיקה וגם פיקוח על פעולות הממשלה.

מרב מיכאלי: אצלנו המונח "פיקוח" מתקשר עם פעילות של הצלפה ואני חושבת שיש מקום לוועדות בפיקוח שהוא ליווי.

מרב מיכאלי: אחד היתרונות הגדולים בכנסת ובוועדותיה הוא שמגיעים לכאן קולות שאין דרך להזמין אותם לכל מקום.

מרב מיכאלי: מגיעים לכאן נציגי ציבור שונים מתחומים רבים והקול שלהם שומר על המקום מלהפוך למגדל שן.

מרב מיכאלי: אני שמחה להיות כאן וכך גם צוות המשרד.

מרב מיכאלי: ההצגה שלנו תהיה קצרה מהזמן שהוקצב, נשמח אחר כך לענות לכל שאלה ולכל אמירה.

מרב מיכאלי: הצגנו לכם את זה כבר לקראת התקציב ואני שמחה לומר שמה שהצהרנו שיקרה עם ייסוד התקציב – אכן קורה.

מרב מיכאלי: אני מדברת על מהפכה שהיא בהתהוות, שינוי מוחלט של סדר העדיפויות, הפיכת הפירמידה.

מרב מיכאלי: במשרד התחבורה שמים את הולכת הרגל, האזרחית והאזרח בראש סדר העדיפויות מתוך תפיסה של קודם כל הולכי הרגל, אחר שבילי אופניים וכלים קלים, במקביל תחבורה ציבורית, ורק בסוף כלי הרכב הפרטי.

מרב מיכאלי: מטרתנו היא צמצום מספר כלי הרכב הפרטיים על הכביש כשבמק

מרב מיכאלי: ביל אנחנו נותנות יותר אלטרנטיבות נוחות, מהירות, אמינות ובטוחות.

מרב מיכאלי: המילה "בטוחות", אדוני היושב-ראש, יחד עם הדגש שנותנת לכך הוועדה, בטיחות בדרכים זה אחד הדגשים המרכזיים שהמשרד שם היום.

מרב מיכאלי: אנחנו משקעים בכך כסף ותשומת לב וכך זה יימשך.

מרב מיכאלי: אפשר לראות מה הדברים שכבר הספקנו לעשות: כתוב פה "בחצי השנה האחרונה", אבל האמתי ניתנת להיאמר שהיו לנו כמעט חודשיים שבהם עבדנו על התקציב ורק משם אפשר להתחיל ולהוציא דברים לפועל.

מרב מיכאלי: אפשר להמשיך דברים שתוכננו במשרד, חלקם דברים שהיו מחשבות לגביהם אבל לא היו כלים למימוש.

מרב מיכאלי: חלקם דברים שהמשרד עושה שינוי כיוון בעניינם.

מרב מיכאלי: כמו שצוין כאן, תקציב שיא למשרד התחבורה, 80% מהתוספת מופנית לתחבורה הציבורית.

מרב מיכאלי: עד היום הוספנו או תגברנו 101 קווי אוטובוס.

מרב מיכאלי: 32 מתוכם חדשים לגמרי והשאר זה תגבור משמעותי של קווים וזו רק ההתחלה.

מרב מיכאלי: אתמול הודענו על תוכנית המסופים שיצאה לדרך, תשעה מסופים מאוד משמעותיים שחלקם יהוו מרכזי תחבורה שיהיו שם מקומות שיתחברו לרכבות, רכבות קלות ועוד סוגים של תחבורה ציבורית.

מרב מיכאלי: למותר לציין שאי-אפשר להוסיף אוטובוסים ללא הוספת מסופים כדי שיהיה להם מקום לצאת ממנו.

מרב מיכאלי: הדבר הזה הוא משמעותי.

מרב מיכאלי: קידום רשת הרכבות הקלות, התנעה של פרויקט המטרו והאצה משמעותית של חשמול הרכבת.

מרב מיכאלי: אגיד כאן כבר לשאלות - - -

מיכאל ביטון: קרן, אני מבקש לא לדבר בטלפון בוועדה, זה תקף לגבי כולם, כל מי שכאן.

מיכאל ביטון: אין שיחות טלפון בזמן ישיבה בתוך חדר הוועדה, תודה.

מרב מיכאלי: כבר האצנו את חשמול הרכבת ואני אומרת, כדי להקדים את השאלות שתהיינה, דרשתי מהרכבת לקבל אלטרנטיבות ללוחות זמנים מקוצרים בהרבה, להבין איך אנחנו דוחפות ביעילות רבה את חשמול הרכבת שהוא פרויקט לאומי דחוף שאין ספק שהוא צריך להתקדם יותר מהר.

יעל רון בן משה: יישר-כוח, יפה מאוד.

מרב מיכאלי: תודה רבה, אני באמת רואה בזה חשיבות רבה.

בועז טופורובסקי: גם חשמול אוטובוסים?

מרב מיכאלי: גם חשמול אוטובוסים.

מרב מיכאלי: העברנו את החלטת הממשלה בנוגע לתחבורה נקייה שיש בה יעדים מאוד קונקרטיים שהמשרד כבר מכוון אליהם.

מרב מיכאלי: עד 2026 אנחנו אמורות להיות עם אוטובוסים עירוניים חשמליים בלבד.

מיכל פרנק: הסדר התחרות החדש של גוש דן - - - של חברת דן, על מנת לאפשר תגבור משמעותי בשנים הקרובות, בין היתר מדברות שם על מאות אוטובוסים חשמליים חדשים.

יוראי להב-הרצנו: ופינוי התחנה המרכזית החדשה בתל אביב אמור לזרז את זה באמצעות מסופים שיגדילו את נפח התחבורה הציבורית החשמלית בתל אביב, נכון?

מיכל פרנק: הלוואי.

מרב מיכאלי: חד-משמעית, חלק מהמעבר למקומות החדשים המיועדים זה באמת כדי לאפשר מסה של כלי רכב ציבוריים חשמליים ומקומות הטענה בעבורם.

מרב מיכאלי: אגב, כל המסופים החדשים, כל דבר שיוקם מעכשיו יוקם עם תשתית חשמלית כדי לזרז במקסימום את המעבר לתחבורה חשמלית ציבורית נקייה.

מרב מיכאלי: באותו ההקשר: המנכ"לית הקימה צוות שקוראים לו: "המאיץ" שעובד על דבר שהיה חסר במשרד – סנכרון בין האגפים השונים של תשתיות תחבורה ציבורית.

מרב מיכאלי: הצוות יוביל לעבודה משולבת שרואה רשת של תחבורה ולא תחבורה ציבורית בנפרד מכבישים, משבילי אופניים, ובטח הליכתיות שלא נחשבה קודם חלק מתחבורה.

מרב מיכאלי: אז עכשיו הצוות הזה עובד על מנת להאיץ – כשמו כן הוא – את העבודה על מסופים, על שבילי אופניים ועוד, כמו שהבטחתי לכם לקראת התקציב.

מרב מיכאלי: בעשר השנים האחרונות המשרד הוציא כ-200 מיליוני שקלים עבור שבילי אופניים, בחמש השנים הקרובות הוא יוציא שני מיליארד, 400 מיליוני שקלים בשנה עבור שבילי אופניים כשהיעד הוא שלפחות 50% מיכולת התחבורה בכל הערים תהיה זמינה לאופניים.

מרב מיכאלי: זה נכון בכל הארץ, אדוני היושב-ראש, חשוב לי לציין זאת, זה לא רק בגוש דן.

מרב מיכאלי: זה בכל רחבי הארץ משום שאני מאמינה שהתפקיד של אופניים במרחב הכפרי ובוודאי ביישובים שרחוקים מהמרכז הוא חשוב לא פחות ולפעמים יותר.

מרב מיכאלי: התקציב הזה מתחלק לכל אורכה של מדינת ישראל.

מרב מיכאלי: יש תוכנית חומש לחברה הערבית.

מרב מיכאלי: מתוך תקציב חסר תקדים של 30 מיליארדי שקלים שממשלה משקיעה בהתחלה של סגירת הפערים של החברה הערבית, חלק תקציב התחבורה הוא השני בגודלו – 3.5 מיליארדי שקלים.

מרב מיכאלי: יש תוכנית של נתיב איילון שממפה את כל הרשויות הערביות ומזהה פרויקטים.

מרב מיכאלי: אדוני היושב-ראש, אתה היית ראש רשות ולכן אתה יודע היטב כמה רשות חלשה מבחינה כלכלית לספק לתושבות ולתושבים שלה את התשתית הבסיסית של מדרכה.

מרב מיכאלי: ברשויות המקומיות זה נכון פי כמה וכמה.

מרב מיכאלי: חלק מהכסף ילך לתשתיות הללו כי בלי מדרכה גם אי-אפשר לבנות תחנת אוטובוס.

מרב מיכאלי: ברשויות המקומיות אנחנו צריכות לסגור פער עצום של תחבורה ציבורית ואנחנו על זה בכל הכוח.

מרב מיכאלי: עוד שני תחומים בולטים: הנמלים, ודאי ראיתם שחברת צים הוציאה הודעה על העברת קו שלה לפריקה בנמל המפרץ החדש, אפשר לראות באופן מוחשי איך מתחיל עידן חדש, אנחנו נראה איך זה משפיע באמת, אבל עוד לפני שזה קרה המשרד ומנכ"לית המשרד השקיעו מאמצים אדירים להבאת עוד ידיים עובדות בנמלים כדי לקצר את התור התפעולי בנמלים.

מרב מיכאלי: יוקר המחייה שנובע ממה שקורה במסחר בין ודאי לא מתחילי ונגמר בתור בנמלים במדינת ישראל, יש הרבה תחנות בדרך ויש הרבה מרוויחים, למרבה הצער.

מרב מיכאלי: בערבית יש פתגם: "מין אל מוסתפין" – מי המרוויח, למי יש תועלת מהעיכוב.

מרב מיכאלי: יש יותר מדי אנשים שיש להם תועלת כלכלית מהתארכות הדרך.

מרב מיכאלי: בכל מה שנוגע אלינו ולקיצור התור, עשינו שם התקדמות משמעותית.

מרב מיכאלי: במקביל האתגר הכי משמעותי של הממשלה ושל המשרד הוא לשמור על ענף התעופה הישראלית.

מרב מיכאלי: אדוני היושב-ראש, אנחנו במשבר בריאותי שאין חולקת על האתגרים שהוא מעמיד בפנינו, אנחנו צריכות וצריכים לעשות צעדים שהם קשים, מגבילים, פוגעים בחברות התעופה.

מרב מיכאלי: הדבר הראשון שנסגר הוא השמיים, אנחנו עומדות בכל תוקף ואני מבקשת את תמיכתכם בצורך הדחוף לתמוך בחברות התעופה שלנו.

מרב מיכאלי: בריטיש איירוויז הודיעה בשבוע שעבר שהיא מפסיקה את הטיסות שלה לישראל.

מרב מיכאלי: מי יחזיר את הישראלים והישראליות מלונדון?

מרב מיכאלי: אנחנו כמדינה לא יכולות ויכולים להרשות לעצמנו להיות בלי תעופה עצמאית, חזקה ומתפקדת.

מרב מיכאלי: כרגע הפגיעה בחברות התעופה היא אנושה ואינה מקבלת מענה.

מרב מיכאלי: האוצר, לצערי, מתעקש לגבי כל מיני סיסמאות לא רלוונטיות.

מרב מיכאלי: יש פה אלפי עובדות ועובדים שאינם זכאים לחל"ת.

מרב מיכאלי: הם עברו כבר ארבעה וחמישה סבבים של פגיעה קשה מאוד בהם וזה דבר שאסור לאפשר אותו.

מרב מיכאלי: אשמח לעזרת

מרב מיכאלי: כם בפנייה חד-משמעית לראש הממשלה שמקבל את תפיסתנו באופן עקרוני, ובוודאי למשרד האוצר, על מנת להסביר שאי-אפשר להמשיך עם המתווה הזה שאומר: "הלוואות".

מרב מיכאלי: הלוואות, אדוני, נועדו להחזר.

מרב מיכאלי: חברה אחראית לא תיקח הלוואה כשהיא יודעת שאין לה הכנסות שאחר כך היא תוכל להחזיר את ההלוואה מתוכן.

מרב מיכאלי: צריך להיות כאן סיוע ורשת הגנה לחברות התעופה.

מרב מיכאלי: עוד תפקיד שיש לוועדה הוא חקיקה.

מרב מיכאלי: יש הרבה מאוד חקיקה ותקנות במושב הקרוב, חלקן מחכות כבר הרבה זמן והן מחכות לכם.

מרב מיכאלי: זה בידיים שלכם לפתוח את הפקק הזה, יש פה פקק של חקיקה של תקנות שנדרשות כדי לקדם הרבה מהלכים שאזרחי ישראל זקוקים להם.

מרב מיכאלי: אם תרצה, אדוני, אשמח שנעבור על זה בהרחבה.

מרב מיכאלי: יש תקנות שמחליפות צווי פיקוח, בשבוע הבא נאריך במליאה הוראת שעה של צווים שהממשלה לא הספיקה להעבירם לחקיקה מסודרת ועדכנים במקום צווים ארכאיים של מלכים שאינם איתנו עוד.

מרב מיכאלי: יש את זה, יש תיקונים לחוק הטיס, יש תקנות לחוק הספנות והנמלים, תיקונים לתקנות רישום ושירותים בענף הרכב.

מרב מיכאלי: הרבה מאוד דברים שמחכים לוועדה.

מרב מיכאלי: אני סומכת על אדוני שיקדם את זה במושב הקרוב.

מרב מיכאלי: המנכ"לית רוצה להוסיף?

מיכל פרנק: שלום לכולם, תודה רבה לשרה, הפנית אלי ואני מודה על הגיבוי.

מיכל פרנק: יושבים איתנו מבכירי המשרד, הרבה מהם מופיעים רבות מול הוועדה והשאר הם פנים חדשות.

מיכל פרנק: נציג אותם בקצרה: עילם שגיא המשנה למנכ"ל שעובד איתנו צמוד ומחזיק בתחומי אחריות רבים.

מיכל פרנק: אבנר פלור, ראש מינהל תנועה, שאתם בוודאי מכירים.

מיכל פרנק: הוא משמעותי מאוד בעבודתנו ובעבודה איתכם.

מיכל פרנק: ראש רשות התח"צ בפועל – רן שדמי.

מיכל פרנק: תודה רבה על הירתמותו למאמץ, הוא עושה עבודה נהדרת.

מיכל פרנק: שניר מהרלב"ד שאתם מכירים היטב.

מיכל פרנק: דוד טמיר – היועץ המשפטי.

מיכל פרנק: יש עוד הרבה בעלי תפקידים, המשרד הוא ענק.

מיכל פרנק: חשוב לי להגיד שמדובר במשרד מאוד גדול בעיקר בכל הנוגע להיקפים הרחבים של הנושאים והמשרעת המשמעותית שניתנה לשרה ולי.

מיכל פרנק: אתם, חברי הוועדה, שותפים חשובים לדרך זו.

מיכל פרנק: השרה דיברה על פקק, אנחנו עושות מאמץ גדול יחד עם כל גורמי המקצוע על מנת לקדם אליכם דברים שלאור העובדה שלא היו ממשלות וכנסות פוזרו – חיכו בתור.

מיכל פרנק: יש גם דברים חדשים בעקבות חוק ההסדרים.

מיכל פרנק: אנחנו דוחפים אליכם וגם פה נוצרת הרבה עבודה.

מיכל פרנק: אנחנו נשקיע את כל המשאבים כדי לבוא בכל עת בה תקראו לנו על מנת לקדם אותם לתועלת הציבור.

מיכל פרנק: אומר כמה דברים כלליים: מטיבו של משרד שעוסק בתשתיות ארוכות טווח, שאנחנו מסתכלים כך על הדברים.

מיכל פרנק: יש פה פרויקטים שנראה את התוצר שלהם רק עוד 10-15 שנים.

מיכל פרנק: יש גם את הטווח הבינוני, שנתיים, שלוש שנים וחמש שנים.

מיכל פרנק: הכוונה בעיקר לרכבות הקלות והרבה מאוד פרויקטים של כבישים במוקדי סיכון.

מיכל פרנק: חשוב לי לציין במה שקשור ברכבות קלות, אולי אני אומרת את זה מנקודת מבט של תל-אביבית, כשתושבי המרכז שומעים את המושג "רכבת קלה" הם חושבים על כל תל אביב חפורה ובצדק.

מיכל פרנק: המשרד קידם אפילו קודם עבודה מרשימה בכל המטרופולין.

מיכל פרנק: בירושלים הרכבת הקלה פורחת ומשגשגת והיא בעודף ביקוש.

מיכל פרנק: הקו האדום בהשלמה להארכה ומתוכננים קווים נוספים שירשתו את כל העיר.

מיכל פרנק: יש התקדמות יפה מאוד יחד עם השותפים שלנו בעיריית ירושלים ובחברות הביצוע.

מיכל פרנק: במטרופולין חיפה בוצעו הרבה פרויקטים, הרכבלית הועברה למסירה אחרי כל מיני פלונטרים שפתרנו.

מיכל פרנק: זה יקל על התנועה לאוניברסיטה ולטכניון.

מיכל פרנק: יש גם את המטרונית שהיא מוצלחת וכן פרויקט הרכבת הקלה חיפה-נצרת שאושר, תוקצב, והוא כבר בתכנון.

מיכל פרנק: אפילו הרכבת הקלה בבאר שבע.

מרב מיכאלי: בדיוק, גם הרכבת הקלה בבאר שבע.

מרב מיכאלי: אני רוצה להגיד שזו בדיוק הדרך להביט בנגב ובגליל.

מרב מיכאלי: ממשלת ישראל חייבת להשקיע בצורה מסיבית בנגב ובגליל שהופקרו במשך שנים.

מרב מיכאלי: יש להראות שתחבורה ציבורית צריכה להיות בכל אחד מן המקומות הללו ושצריך לפתח את האלטרנטיבות ולא להגיד שאלו אזורים כפריים וזה לא רלוונטי.

מיכל פרנק: אוסיף לזה את גולת הכותרת שמחברת את הפריפריה למרכז: רשת הרכבות הכבדות שמושקע בה תקציב שיא של 46 מיליארדי שקלים.

מיכל פרנק: המטרה היא להגדיל קיבולת ולחבר.

מיכל פרנק: בחודשים הקרובים תחובר מודיעין לרכבת המהירה לירושלים.

מיכל פרנק: זה שינוי משמעותי שיחזק את ירושלים ואת מודיעין.

מיכל פרנק: ייפתח גם קו ראשון-לציון מודיעין.

מיכל פרנק: עד כאן התמונה הגדולה.

מיכל פרנק: לגבי הטווח הקצר, כמו שאמרה השרה, אנחנו עושות כל מה שאפשר בכדי לשפר בטווח הקצרצר ולטייב בטווח של השנים הקרובות בהיצע עצום של אוטובוסים ונתיבים.

מיכל פרנק: אפשר לעבור לשאלות.

מיכאל ביטון: תודה לשרה ולמנכ"לית.

מיכאל ביטון: נעבור לסבב שאלות ממוקדות של חברי כנסת.

מיכאל ביטון: ההליך הזה עיקרו דיווח של הממשלה לכנסת על עבודה, לכן עיקר הדוברים יהיו חברי כנסת.

מיכאל ביטון: במידה שנספיק לפתוח את הדיון גם לגופים ציבוריים נוספים – נאפשר את זה.

מיכאל ביטון: סדר הדוברים הוא לפי סדר ההגעה לישיבה כמו הכלל הנקוט בוועדה זו.

מיכאל ביטון: להלן סדר חברי הכנסת הדוברים: בועז, אביר, לימור, אוסאמה, סימון, יעל, קרן, יוראי, מיכל ורם.

מיכאל ביטון: כדי לתת לכן דוגמה אישית - - -

אוסאמה סעדי: אם זה לפי סדר הגעה אז אני לפני לימור אבל אני מכבד אותה, כמובן.

מיכאל ביטון: כולם ידברו.

מיכאל ביטון: אני רוצה לשאול ארבע שאלות בדקה.

משה אבוטבול: אפשר לרשום אותי?

מיכאל ביטון: לא בטוח שנרשום אותך.

משה אבוטבול: למה?

מיכאל ביטון: ברוך הבא, תצטרף אלינו.

משה אבוטבול: אני מהאופוזיציה - - -

מיכאל ביטון: לא, אנחנו אוהבים את כולם, שב.

משה אבוטבול: על האש אתם אוהבים אותנו.

מיכאל ביטון: אבוטבול, בוועדה זו לא עושים ברדק.

משה אבוטבול: אה, לא עושים?

מיכאל ביטון: לא, אין אישור, שב.

מיכאל ביטון: ארבע שאלות בדקה: הוועדה ביקשה מהמשרד לבחון את מצב הרלב"ד ואת תקציב הפעולות שלה ולגבות אותה במיוחד בפעולות עם רשויות מקומיות ופעולות עם מגזר שלישי.

מיכאל ביטון: האם לקראת סוף שנה תוכלו לדווח על הצלחה, במיוחד כשאתם עומדים למנות אדם מעולה כמו אבי נאור לראש הרלב"ד, הוא האיש הנכון במקום הנכון אבל ללא גב וללא תקציב מלאכתו לא תצלח.

מיכאל ביטון: שאלה שנייה: מופנית אליכם בקשה של הנמלים לפתוח רציפים 7-8, ועכשיו דיברתם על פתיחת הרציף לדלקים שזו הייתה בקשה שהונחה בפניכם.

מיכאל ביטון: איך אתם מרחיבים ובודקים שכל רציף בכל הנמליפ פועל ביתר שאת?

מיכאל ביטון: שאלה שלישית: לא אתם ביטלתם את תחנת הרכבת בעמק חבר אבל זה חלם.

מיכאל ביטון: גם האלטרנטיבה לא משהו - - - בעוד 15 שנים.

מיכאל ביטון: ערכנו דיון עומק ואנחנו רוצים הבהרות והאם תוכלו לוודא שהפרויקט הזה לא גווע.

מיכאל ביטון: שאלה רביעית: מניעת שיכחה ברכב.

מיכאל ביטון: דרשנו לכבד את החוק וקיבלנו בקשה שלכם לדחות את יישום החוק כך שבקיץ, באביב, כבר יהיה יישום.

מיכאל ביטון: אמרנו שהוועדה תשקול בחיוב, במידה שיהיה פיילוט של הממשלה בהיקף של כמה מאות אלפים של התקנים שהממשלה תעניק להורים, לסבים וסבתות של תינוקות שעלולים להישכח.

מיכאל ביטון: במקרה כזה זה ייתר את כניסת החוק לתוקף מתוך ידיעה שלב הנושא לא נשכח מלב הממשלה.

מיכאל ביטון: שאלה חמישית: יש רכבים משומשים שבהשקעה קטנה אפשר להתקין בהם התקנים מצילי חיים.

מיכאל ביטון: יש חברות שיודעות לעשות זאת.

מיכאל ביטון: בעבר תגמלתם עבור התקנה של טכנולוגיות כאלו ברכבים ישנים.

מיכאל ביטון: האם אתם פועלים לבחון הכנסת טכנולוגיות שכאלו גם לרכבים ישנים.

מיכאל ביטון: בועז טופורובסקי, בבקשה.

בועז טופורובסקי: אדוני היושב-ראש, אוסיף שתי שאלות: האם יש תוכנית רב-שנתית בנושא הבטיחות בדרכים?

בועז טופורובסקי: האם עובדים עליה?

בועז טופורובסקי: מתי, מה לוחות הזמנים, באיזה תקציב מדובר ומה מקורותיו.

בועז טופורובסקי: שאלה שנייה: אני מבקש לדעת מתי יהיה קוורום במועצת הרלב"ד ומתי תהיה התקדמות לבחירת מנכ"ל קבוע.

מיכאל ביטון: וגם יושב-ראש.

בועז טופורובסקי: ומתי הכוונה למנות את היושב-ראש שעל מועמדותו הוכרז כאן.

בועז טופורובסקי: שאלה שלישית: בנושא התעופה, האם יש כוונה לבנות תוכנית אסטרטגית לתעופה בישראל ובכלל זה לתעופה זעירה – רחפנים, רחפנים שמביאים סחורה, רחפנים שמסיעים אנשים.

מיכאל ביטון: תודה רבה, דוגמה ומופת לתמציתיות.

מיכאל ביטון: אביר קארה, בבקשה.

אביר קארה: בוקר טוב לכולם, כיף לדעת שיש הרבה חברי כנסת שהנושא של בטיחות בדרכים קרוב לליבם, זה חשוב מאוד.

אביר קארה: אגב, אני פה כי השרה מובילה הפחתת רגולציה באירוע הזה של מערכות שיכחת ילדים ברכב.

אביר קארה: אני חושב שראוי לרדת מהרעיון הזה, זה רעיון לא טוב שיעלה למשק הרבה כסף.

אביר קארה: שמעתי מהיושב-ראש עכשיו שדווקא במקרה הספציפי הזה הדרישה עשויה להוסיף רגולציה ולהקשות עוד על הציבור הישראלי.

אביר קארה: גם נושא של פיילוט וגם נושאים אחרים.

אביר קארה: הנושא הזה כבר עלה באיטליה, אפשר לראות מה קרה באיטליה כתוצאה מהתקנות שהותקנו שם.

אביר קארה: אני חושב שאין בזה צורך וזה מיותר.

מיכאל ביטון: לא הקשבת.

מיכאל ביטון: אמרנו שאם הממשלה תראה שהיא פועלת בנושא הזה ועושה פיילוט ומעניקה את הציוד למשפחות – לא נכניס את החוק לתוקף.

אביר קארה: יכול להיות שזה ציוד מיותר, אם זה כך ומשרד התחבורה עושה את העבודה שלו ובוחן את הדברים האלו לעומק אז אני חושב שראוי שהתקנה תרד מסדר היום, זה דבר ראשון.

אביר קארה: מעבר לכך יש המון רגולציה עודפת מצד משרד התחבורה בעיקר בכל מה שקשור בהסעות פרטיות.

אביר קארה: שוחחנו בנושא הזה ואשמח לדעת מה הם הדברים שמקדמים אצלכם כי זה נושא שהוא חשוב בעיקר עכשיו, בתקופת הקורונה, הרבה מאוד עצמאיים נמצאים תחת אחריות המשרד – מורי נהיגה, בוחני נהיגה ועוד – הפקקים הם לא רק בכביש.

אביר קארה: איך המשרד יתמודד עם כל העצמאיים והעסקים הפרטיים שנמצאים תחת הרגולציה שלכם במשרד והאם יש לכם כוונה להפחית עוד רגולציה עליהם כדי להקל על השוק.

אביר קארה: חוץ מזה, להגיד תודה.

אביר קארה: לגבי הנמלים: נאמר שאין פקק בנמלים בים, אני חושב שיש פתרון.

מרב מיכאלי: אמרנו שקיצרנו, קיצרנו ומקצרות.

אביר קארה: זה נכון באופן חלקי, זה קורה במכולות אבל כשמביאים תבואה או סחורה אחרת אז יש פקק גדול.

אביר קארה: חלק מהפקק ירד מנמל אשדוד כי הרבה אוניות עברו לחיפה ויש שם תור גדול.

אביר קארה: גם כאן יש לתת פתרון כדי להקל כמה שיותר מהר.

מיכאל ביטון: תודה, אביר.

מיכאל ביטון: רשימת הדוברים היא על פי סדר ההגעה.

מיכאל ביטון: קיבלנו אישור להאריך את הישיבה עד שעה נוספת.

קרן ברק: אומר לפרוטוקול שהגעתי ראשונה, ב-09:15.

מיכאל ביטון: לא, לא הגעת.

קרן ברק: תשאל את עידית, אני פשוט - - -

מיכאל ביטון: אני לא ראיתי אותך, ישבתי כאן

מיכאל ביטון: ב-09:30 ולא היית.

קרן ברק: הייתי, שמתי את הדברים על השולחן.

מיכאל ביטון: אין לשים דברים.

קרן ברק: הלכתי לשירותים וחזרתי.

מיכאל ביטון: לא, לא, אין לשים דברים.

קרן ברק: מה לעשות, אני הייתי כאן.

מיכאל ביטון: תבואו, תשבו, מי שיצא הלך אחורה בתור.

מיכאל ביטון: אנחנו משתדלים להיות הוגנים כלפי כולם.

סימון דוידסון: אני הייתי מכבד קודם את חברות הכנסת.

סימון דוידסון: יפה, סימון, אתה אלוף, ולכן אנחנו ניתן ללימור מגן תלם, בבקשה, הגיע תורך.

לימור מגן תלם: תודה, אדוני היושב-ראש, לי יש שאלה כחיפאית: קיבלתי פניות רבות מהציבור בחיפה בנוגע לתחבורה ציבורית בחיפה.

לימור מגן תלם: חיפה הפכה לעיר שמנותקת ממרכז הארץ בהיבט של תחבורה ציבורית מכיוון שאין רכבות שיוצאות מהמרכז לחיפה לאחר השעה 10:00.

מיכאל ביטון: טופורובסקי, לא לדבר בטלפון.

קרן ברק: גם בשישי-שבת אין.

מיכאל ביטון: אין שיחות טלפון בוועדה הזאת, אף אחד, לא חברי כנסת, לא עוזרים, כלום.

מיכאל ביטון: צאו החוצה לדבר.

מיכאל ביטון: לימור, בבקשה.

לימור מגן תלם: אני חוזרת שוב: אין שירות של רכבות מתל אביב לחיפה אחרי השעה 22:00, אין שירות כלל בשישי ובמוצ"ש בין תל אביב לחיפה הוא בשעה 23:20.

לימור מגן תלם: מי שרוצה לצאת מתל אביב לחיפה אחרי 23:30 – אין לו בכלל אוטובוס.

לימור מגן תלם: מי שרוצה לצאת אחרי 22:00 – אין לו רכבת.

לימור מגן תלם: אבקש לשמוע מה משרד התחבורה מתכוון לעשות בנוגע לכך.

לימור מגן תלם: הנושא השני, היושב-ראש התייחס אליו, לעניין הפקקים בנמל חיפה.

לימור מגן תלם: למה לא מפעילים את רציפים 7-8 ואת רציף הדלקים על מנת למנוע את הנזקים.

מיכאל ביטון: קרן ברק, בבקשה.

משה אבוטבול: היא גם מהאופוזיציה אז זה מראה על נאורות.

מיכל מרים וולדיגר: נשים מהאופוזיציה.

מיכאל ביטון: נשים דתיות, העדפה מתקנת.

משה אבוטבול: או מי שאיחר לוועדה.

מיכאל ביטון: קרן, בבקשה.

קרן ברק: יש לי כמה שאלות בכמה כובעים שלי: כחיפאית שהבן שלה פחות רואה את סבתא שלו, העניין של הרכבות.

קרן ברק: אין מה לעשות, כחיפאים התרגלנו לרכבות, זה לא משהו חדש בשבילנו, אנחנו רגילים, זה כלי תחבורה שאנחנו בונים עליו מאז ומתמיד.

קרן ברק: לקחת לחיפאי את הכלי הזה זה שונה מכל מקום אחר כי לכך הורגלנו.

קרן ברק: זה שאין רכבות בשישי-שבת וזה שהשעות הן מאוד מאוחרות – יש למצוא לכך פתרון.

קרן ברק: לגבי הקורונה: היום אפשר לנסוע ברכבות, אוטובוסים ואפשר לטוס בתוך הארץ.

קרן ברק: ברכבות, האוטובוסים והטיסות המקומיות אין שום בדיקה מכיוון שמדובר בתחבורה חיונית.

קרן ברק: מישהו צריך ליידע את הציבור, כשאתה עולה על מטוס לאילת אתה בטוח שזה כמו לחו"ל ששדה תעופה הוא ירוק והמטוס הוא ירוק.

קרן ברק: הדבר לא כך מכיוון שהטיסה הפנימית מוגדרת תחבורה חיונית ואין בדיקות קורונה.

קרן ברק: אתה לא צריך תו ירוק למבוגרים ולא לילדים והנוסעים במטוס ובשדה התעופה חושבים שכולם מחוסנים סביבם וזה לא נכון.

קרן ברק: חשוב שידעו שכך הדבר וכדאי ליידע את הציבור שאין חובת תו ירוק בטיסות האמורות.

קרן ברק: בכובע הנוסף אני יו"ר השדולה לעסקים קטנים ובינוניים.

קרן ברק: חברות ההסעה הן חלק מהסיפור הזה של נפגעי ענף התיירות בצורה ישירה וקיצונית.

קרן ברק: בהנחה שאתם לא נותנים פיצויים, זה מה שקורה היום, אז לפחות תסייעו מול רשויות אחרות.

קרן ברק: אתן דוגמה: הפניות החוזרות ונשנות שלי למפקח על הבנקים שייתן עוד גרייס להלוואות שניתנו בתקופת הקורונה לעסקים כאלו.

קרן ברק: אז נתן לכולם, אבל לפחות במה שקשור בעסקי התיירות, חברת - - - שקשורה אליכם, לפחות שייתנו עוד גרייס בהחזר ההלוואות, ובגלל שמשרד התחבורה קשור להסעות אז אתם יכולים גם לפנות ולבקש שיאריכו את הגרייס בהחזר ההלוואות בגלל שאין להם איפה להחזיר כי הם לא חזרו לפעול.

קרן ברק: כנ"ל שרשות המיסים תבדוק מהר יותר את הערערים שהוגשו, כנ"ל לחשב הכללי שיגדיל את ההלוואות בערבות מדינה לעסקים הללו.

קרן ברק: הם חלק מכם ואתם יכולים לסייע בדבר הזה, וכמובן התעופה שתמיד אנחנו על הדבר הזה, תעופה ותיירות, תנו עליהם את הדגש, תבינו שאלו ענפים שצריכים סיוע, תודה רבה.

מיכאל ביטון: תודה רבה.

מיכאל ביטון: אוסאמה סעדי, בבקשה.

אוסאמה סעדי: תודה, אדוני היושב-ראש, כבוד השרה, מגיעה לי העדפה מתקנת כי אני מייצג כאן פלח של 20% מהאזרחים, גם קואליציה וגם אופוזיציה.

אוסאמה סעדי: אנסה לצמצם כי חלק מהדברים העלנו בפגישה שהייתה לי איתך.

אוסאמה סעדי: שני נושאים שהועלו על ידי חברי וחברותי: הנושא של תאונות הדרכים, אנחנו 20% אבל בתאונות הדרכים אנחנו 32% מהנפגעים.

אוסאמה סעדי: אנחנו מבקשים להוסיף תקציבים לרלב"ד בעניין הזה של חינוך והדרכה - - - הכותרת הראשית באתר - - - מדברת על מחצית מהיישובים הערביים אין תחבורה ציבורית בכלל.

אוסאמה סעדי: חלק מזה זה בגלל בעיות תשתיות אובייקטיביות – כבישים צרים ומחסור בכבישי גישה.

אוסאמה סעדי: צריך למצוא פתרונות לכך בדמות אוטובוסים קטנים ובנייה של תחנות הסעה.

אוסאמה סעדי: הבנתי שאתם עובדים על זה ורק צריך לזרז את זה.

אוסאמה סעדי: מבחינת תוכנית 550 וההשקעה של מיליארדי שקלים ב-2022, אני יודע שהייתה לכם פגישה קשה עם ראשי מועצות ואמרו לך שאי-אפשר לנצל את הכסף ב-2022 כי אי-אפשר לתכנון.

אוסאמה סעדי: אם לא מנצלים את הסכום ב-2023 אז אי-אפשר לקבל אותו ב-2023.

אוסאמה סעדי: הצעתי, וגם נתתי לך חוברת בנושא, יש בנתיבי ישראל תוכניות מאושרות לביצוע מיידי ב-650 מיליוני שקלים לעשרות יישובים ערביים.

אוסאמה סעדי: אפשר, על פי החלטת ממשלה, להסיט מסעיף לסעיף.

אוסאמה סעדי: אני מבקש מהשרה ומהמנכ"לית, אני מלווה את הנושא הזה יחד עם עשרות ראשי מועצות שבאנו למשרד התחבורה גם בזמן השר ישראל כץ, גם בזמן השר סמוטריץ', גם בזמן השרה רגב ועכשיו עם השרה מיכאלי.

אוסאמה סעדי: אנחנו יודעים איפה אפשר מחר בבוקר להתחיל לבצע פרויקטים בהיקף של 650 מיליוני שקלים ואז אפשר לנצל את הכסף.

אוסאמה סעדי: שאלה בעניין קו 955.

אוסאמה סעדי: שאלתי שאילתה בכתובים, גבירתי.

אוסאמה סעדי: מדובר בקו שיוצא מנוף הגליל לירושלים.

אוסאמה סעדי: בדיון של הנציגים של החרדים הוסט הקו מוואדי ערה ועכשיו הוא עובר דרך יוקנעם וכביש 6 והוא לא עובר ב-14 תחנות ביישובים ערביים.

אוסאמה סעדי: כולי סימפטיה לציבור החרדי אבל אפשר להוסיף עוד קו.

אוסאמה סעדי: למה להסיט קו שעובר ביישובים ערביים?

אוסאמה סעדי: אם יש צורך – תוסיפו עוד קו.

אוסאמה סעדי: גבירתי השרה, זה חשוב מאוד, אנחנו מדברים על זה כבר חודש ואני מבקש תשובה.

אוסאמה סעדי: שאלה נוספת: אבנר נמצא פה, אני כבר מעלה את הנושא של מכון רישוי בעיר השלישית בגודלה – אום אל פאחם.

אוסאמה סעדי: אני עושה זאת מאז שנכנסתי לכנסת ב-2015.

אוסאמה סעדי: אמרתי לאבנר ואני אומר לך שלא יעלה על הדעת שלכל האזור הזה יש רק מכון רישוי אחד בכפר קרע.

אוסאמה סעדי: אום אל פאחם, ערערה, באקה אל גרבייה וחריש – כולם על מכון רישוי אחד.

אוסאמה סעדי: זה גורם לפקקים בכניסה לכפר קרע וגם בכביש 65.

אוסאמה סעדי: משרד הרישוי, אני יודע שהיום הכול באפליקציות, אבל אם צריך העברות ודברים כאלו אז צריך משרד רישוי, הגיע הזמן לסניף של משרד הרישוי גם באום אל פאחם.

אוסאמה סעדי: שאלה אחרונה, אחרונה: המבצע באום אל פאחם לגבי רישיונות רכבים שהורדו מהכביש.

אוסאמה סעדי: היה מבצע שאנשים לא ידעו עליו ועכשיו הם מתחילים לקבל קנסות.

אוסאמה סעדי: מדובר ברכבים שירדו, אזרחים לא משתמשים בהם, ביקשנו להאריך את הצו הזה בעוד חודשיים או שלושה על מנת לאפשר לאנשים להוריד את הכבישים הללו, לא להשאיר אותם במשרדי רישוי ולא לשלם אגרות עבור רכבים שלא השתמשו בהם.

מיכאל ביטון: קיבלת הפלייה מתקנת.

מיכאל ביטון: כיוון שאתם הולכים להיות מושקעים בשני מיליארדי שקלים לצורך צמצום פערים בחברה הערבית, ויש חבר ועדה בוועדה הכלכלה שזה הנושא שלו, אז גם אני מבקש שתהיה פגישת עבודה מיוחדת עם אוסאמה על כל הסוגיות של החברה הערבית.

מרב מיכאלי: אחת כבר הייתה.

אוסאמה סעדי: אדוני היושב-ראש, חברי סמי אבו-שחאדה, החבר הרשמי של הוועדה נעדר.

אוסאמה סעדי: אני מחליף אותו.

מיכאל ביטון: יחסית לאחד שלא חבר אתה בא הרבה.

אוסאמה סעדי: הוא שלח שאלה לגבי מנאר איוב שיש לו קו שירות ורישיון, הוא נמצא בזום, האם אפשר לתת לו תשובה?

מרב מיכאלי: מוניות השירות?

מיכאל ביטון: כן, נאמר שם שחוזים לא נחתמו וכולי.

מיכאל ביטון: סימון דוידסון, בבקשה.

סימון דוידסון: תודה, אדוני היושב-ראש, אני רוצה לברך את השרה והמנכ"לית לגבי שינוי הפילוסופיה לגבי התחבורה הציבורית.

סימון דוידסון: זה דבר שמדינת ישראל חיכתה לו הרבה שנים וכאחד שכל החיים שלו לא יצא מגבולות נתניה ועמק חפר אני נאלץ לנסוע בחצי שנה האחרונה לירושלים ואני סובל מאוד.

סימון דוידסון: אני רוצה לדבר על שלושה דברים.

סימון דוידסון: נושא ראשון: הרכבות.

סימון דוידסון: אחד הדברים החשובים ביותר הוא להגדיל ולהנגיש.

סימון דוידסון: אני מגיע מנתניה, בנתניה, כדי להגיע לתחנת הרכבת אתה צריך להיות רץ מרתון או להגיע עם רכב ולגלות שאין לך איפה להחנות את הרכב וחונים אחד על השני, או להחנות על הכבישים.

סימון דוידסון: בסופו של דבר הנושא של שבילי אופניים זה הפתרון האולטימטיבי בעיקר באזור נתניה.

סימון דוידסון: יש שם שתי תחנות רכבת שאין דרך להגיע אליהן למעט הגעה ברכב ואין שם חניה לרכבים.

סימון דוידסון: אני מברך על הנושא של הקצאות נדיבות לשבילי אופניים ורוצה לציין שהנושא של נתניה דחוף ביותר.

סימון דוידסון: נושא שני: אוטובוסים בשבת.

סימון דוידסון: הייתי מבקש, ויושבים פה עוד חברי כנסת שיעלו את זה, אין דרך להגיע מנתניה ואזור עמק חפר לתל אביב אלא אם כן יש לך רכב פרטי.

סימון דוידסון: אוטובוסים בשבת זה דבר קריטי בעיקר לנוער שרוצה להגיע לתל אביב ואין לו דרך לעשות את זה.

סימון דוידסון: נושא שלישי: רכבות בימי שישי ומוצ"ש.

סימון דוידסון: הנושא הזה עולה ויעלה אבל אני רוצה להסביר כמה הוא חשוב לאנשים שרוצים להתנייד ברכבות.

סימון דוידסון: אני מברך אותך, כל הכבוד, צריך להמשיך, הנקודות הללו מאוד חשובות.

מיכאל ביטון: מיכל וולדיגר, בבקשה.

מיכל מרים וולדיגר: תודה רבה עבור כינוס הישיבה החשובה.

מיכל מרים וולדיגר: הנושא של התחבורה ביהודה ושומרון, יש בעיית פקקים בכל הארץ אבל שם במיוחד.

מיכל מרים וולדיגר: העומס בכבישים גדול מכמות האוכלוסייה שמשתמשת בכבישים הללו, התשתיות נוראיות, רוב הכבישים הם כבישים חד-כיווניים, יש שם בעיה מאוד גדולה שכולכן מכירים.

מיכל מרים וולדיגר: השאלה היא איפה משרד התחבורה בכל נושא התחבורה ביהודה ושומרון.

מיכל מרים וולדיגר: הדבר גורם לתאונות דרכים רבות.

מיכל מרים וולדיגר: שאלה קטנה לגבי כביש 55 מכפר סבא שגם עליו היה דיון בכמה ועדות.

מיכל מרים וולדיגר: כוונתי לפרצה בגדר שגורמת לבעיות תחבורתיות, פריצות, גנבות.

מיכל מרים וולדיגר: האם משרד התחבורה מודע לבעיה שם וכיצד הוא חושב לפתור אותה.

מיכאל ביטון: תודה רבה, מיכל.

מיכאל ביטון: יעל רון בן משה, בבקשה.

יעל רון בן משה: תודה, כבוד היושב-ראש, תודה לשרה ולצוותה על הסקירה ולכך שהתייחסתן כבר בתחילת הדברים להשקעות נגב ובגליל.

יעל רון בן משה: היה לי חשוב לשמוע זאת, אני חושבת שזו בשורה טובה.

יעל רון בן משה: נושא גבייה בכבישי אגרה: כיושבת-ראש הוועדה לפניות הציבור אני מקבלת על זה הרבה מאוד פניות וגם קיימתי כמה דיונים בעניין.

יעל רון בן משה: השרה, אני חושבת שנדרשת מעורבותך בנושא, להקל על האזרחים ולאפשר רישום אחד לכל כבישי האגרה במידה שהאזרח בוחר בזה.

יעל רון בן משה: הצלחתם לעשות את זה ברב-קו ואני מציע לעשות את זה גם בכבישי האגרה.

יעל רון בן משה: אזרח נרשם פעם אחת והוא יכול לסמן שהוא רוצה שזה יהיה לכביש שש המרכזי, צפון, מנהרות הכרמל, והגבייה תהיה אחת.

יעל רון בן משה: הסרבול כיום מוביל לכך שאזרחים לא מודעים לזה שהם נכנסים לכבישי אגרה, בעיקר בכביש 6 חוצה צפון שהוא כביש נפרד ואנחנו מוצאים ששקלים בודדים הופכים להיות תיקי הוצאה לפועל ואני חושבת שכדאי שתתערבו בזה.

יעל רון בן משה: ראש רשות האכיפה והגבייה החדש מעורב בנושא ואני חושבת שבימים האחרונים מאוד מקלים בנושא.

יעל רון בן משה: ביטול תכנון כביש שש לצפון: נקיים דיון על כך בשבוע הבא.

יעל רון בן משה: נושא תחנת הרכבת ברעננה: אני מבינה שיש שם שתי תחנות שהתקשורת בינן לא כל כך עובדת.

יעל רון בן משה: תושבים מתלוננים שכדי להגיע לתל אביב הם צריכים לעבור בשתי תחנות וגם בפתח תקווה ובעצם זה גורם לכך שאנשים עולים על הכביש מרעננה.

יעל רון בן משה: האם יש לכך פתרון לזה?

יעל רון בן משה: אני יודעת שגם התקשורת, עמליה דואק סיקרה את זה בשבוע שעבר על הפיל הלבן ברעננה.

יעל רון בן משה: הפיילוטים של ה- - - ותיק תק, האם הם עומדים ביעדים, האם הם יועתקו לערים נוספות או למגזר הכפרי באיזשהו אופן.

יעל רון בן משה: אם הם לא עובדים אז מה התוכניות החלופיות.

יעל רון בן משה: הנושא האחרון הוא הנגשת המידע לאזרחים.

יעל רון בן משה: בדיון הקודם דיברנו על כך שקשה להבין באתר הרכבת מתי יש או אין רכבות אז בשישי האחרון בדקתי וכבר יש מידע, אין רכבות אומנם אבל לפחות יש מידע.

מרב מיכאלי: זה לא עניין של מה בכך.

יעל רון בן משה: זו התקדמות אבל אני חושבת שצריך לעשות הנגשת מידע גם במרכז המידע לתחבורה ציבורית וגם בתחנות עצמן חסר הרבה מאוד מידע, תודה רבה.

מיכאל ביטון: תודה.

מיכאל ביטון: יוראי להב הרצנו, בבקשה.

יוראי להב-הרצנו: תודה, אדוני היושב-ראש, גבירתי השרה, תענוג לשמוע שרת תחבורה בישראל מדברת בתשוקה על הצורך בקידום תחבורה ציבורית יעילה, נגישה ונקייה.

יוראי להב-הרצנו: הגיע הזמן לכך וברכות על המהפכה שאת מובילה.

יוראי להב-הרצנו: בתור חבר כנסת ובתור בחור צעיר אני חושב שזה העתיד ותודה שאת דואגת לו.

יוראי להב-הרצנו: יש לי שתי בקשות: פינוי התחנה המרכזית החדשה בתל אביב, קיימנו אתמול דיון בוועדת הפנים והגנת הסביבה, איתי הנהדר מהצוות שלך ליווה אותנו בדיון ושמענו שמדובר במפגע הסביבתי הכי גדול במדינת ישראל, הוא גם הכי מזהם.

יוראי להב-הרצנו: תושבי דרום תל אביב הם בראש ובראשונה אזרחי ישראל והם זכאים לחיות בסביבה נטולת זיהומים מבלי לדאוג לבריאות שלהם ושל ילדיהם.

יוראי להב-הרצנו: אני יודע שזאת עמדתך ואני מבקש ממך לקחת את העמדה הזו צעד קדימה ולמרות הנסיגה של עיריית תל אביב מההסכם המשותף שלכם לפינוי התחנה – להפעיל את סמכותך ולהודיע לחברת - - - על אי-הארכת החוזה מולה ואולי להיעזר בסמכות של שרת הפנים ויחד איתה להשתמש בסעיף 266 לחוק התכנון והבנייה ופשוט להודיע שהמיזם הזה הוא ברמה הלאומית התכופה ביותר, פשוט לסגור את התחנה ולממש את הפתרונות האחרים.

יוראי להב-הרצנו: יש לא מעט פתרונות, אני ידוע שיש כאלו שסבורים שיש להקים את המסופים במקום אחד ואחרים חושבים על מקום אחר.

יוראי להב-הרצנו: לי ברור שיש לסגור את התחנה המרכזית החדשה, אני יודע שזו גם עמדתך ואני מבקש ממך לפעול - - - בשביל לקדם את האירוע הזה.

יוראי להב-הרצנו: הנגשת התחבור הציבורית לאנשים עם צרכים מיוחדים: כתבת לי שאת פועלת בנושא הזה.

יוראי להב-הרצנו: אשמח לדעת שאת ממנה רפרנט במשרדך שיטפל בזה.

יוראי להב-הרצנו: יש יותר מדי ליקויים שבגללם אנשים עם צרכים מיוחדים לא יכולים לממש את זכותם הבסיסית לנוע בארץ באמצעות התחבורה הציבורית.

יוראי להב-הרצנו: שני הנושאים הללו מעסיקים אותי ביום-יום ואשמח להתייחסותך, תודה.

מיכאל ביטון: תודה, יוראי.

מיכאל ביטון: רם שפע, בבקשה.

רם שפע: שלום, גבירתי השרה, אני חושב שיוראי נגע היטב בנקודה הקריטית.

רם שפע: עלו פה המון סוגיות ולא אחזור עליהן.

רם שפע: השרה קיבלה ירושה קשה מאוד בדמות מצב התשתיות לתחבורה בישראל ואנחנו במציאות שבה גם אני , סימון, מגיע מעמק חפר כל יום, אני פשוט עושה את זה כבר כמה שנים.

רם שפע: כולנו תקועים בפקק, זה המצב של המדינה.

רם שפע: אין שום דרך להתמודד עם הבעיה הזאת חוץ מלהמשיך באומץ, כמו שעושים השרה, המנכ"לית והצוות, ולהסביר לציבור שרק השקעה מסיבית בתחבורה ציבורית תוביל אותנו להיחלצות מהפקקים.

רם שפע: יש הרבה סוגיות שהועלו פה וצריך כל הזמן לזכור שרק משרד תחבורה אמיץ יוציא את ישראל מהפקקים.

רם שפע: כל מה שקרה פה בשנים האחרונות, גזירת סרטים וחנוכת מחלפים, אז מרחיבים נתיב ובשנה שלאחר מכן אנחנו עומדים באותו פקק.

רם שפע: ראיתי המון כבישים שכולם התגאו באיך הם נוסעים חלק ועכשיו הם שוב תקועים.

רם שפע: אני חושב שהוועדה צריכה כל הזמן לדחוף את המשרד ולפקח על זה שהוא זוכר שתפקידו להשקיע בתחבורה ציבורית, גם אם זה יעכב בכמה חודשים את ההיחלצות מהמצב שבו אנחנו נמצאים היום.

רם שפע: הקשר בין משבר האקלים לתחבורה הציבורית: אני מעודד את המשרד להמשיך כל הזמן לשים לב לאספקטים התשתיתיים של הבנייה.

רם שפע: יש כל מיני פרויקטים שמשרד התחבורה תכנן בשנים האחרונות ועכשיו יש כמה סימני שאלה.

רם שפע: זה נכון לגבי פרויקטים שקשורים בהרי ירושלים, זה נכון התחנה המרכזית, זה נכון לגבי חלק משדות התעופה.

רם שפע: קורים דברים טובים ויש להמשיך ולזכור שהסביבה שלנו והאקלים קשורים קשר ישיר לזיהום ותחבורה.

רם שפע: צריך להמשיך לזכור שהסביבה שלנו והאקלים קשורים קשר ישיר לזיהום, תחבורה, פרויקטים ותשתיות.

רם שפע: אני אעזור לפקח על כך שאנחנו ממשיכים להבין את הקשר הישיר בין הדברים.

בועז טופורובסקי: אני לא רוצה לחמם אבל הוא לא שואל – הוא נואם.

רם שפע: בדיוק באתי לומר שאשתדל למצוא זמן להעביר את שאר שאלותיי לשרה ולצוות.

מיכאל ביטון: אתמול כבר היו פה חגיגות אז היום הוא כבן המתחטא לפני אביב.

מיכאל ביטון: רם, סיימת?

רם שפע: סיימתי, אולי עוד יהיו לי שאלות בהמשך.

מיכאל ביטון: תודה.

מיכאל ביטון: משה אבוטבול, בבקשה.

משה אבוטבול: בוקר טוב לכולם, יושב-ראש הוועדה, השרה, מרוב פחד, אני רואה שאתה משליט את זה בצורה טובה ודמוקרטית, אפילו לא יכולתי להגניב קריאת ביניים לידידי שבינתיים הספיק לעזוב את הוועדה, סימון דוידסון, שהבקשה שלו לגבי תחבורה ציבורית בשבת – אי-אפשר כי זה אסור על פי החוק ולכן צריך להעביר לו אני אעביר לו את זה במליאה וכך אחסוך לשרה אם היא לא תגיד את זה בקולה הפרטית.

משה אבוטבול: אי-אפשר לעשות תחבורה ציבורית כי זה אסור על פי חוק.

משה אבוטבול: זה רק סתם, בקטנה.

יוראי להב-הרצנו: יש אמת בדבריו.

משה אבוטבול: מה זה "אמת"?

משה אבוטבול: יש חוק.

יוראי להב-הרצנו: אז נשנה את החוק.

משה אבוטבול: אה, לשנות זה כבר משהו אחר.

משה אבוטבול: השרה עדיין לא אשמה בכך שהחוק אומר שאסור.

יוראי להב-הרצנו: - - -

משה אבוטבול: יוראי, אתה מפריע לי ומיכאל לא אוהב את זה, אני שם לב.

מיכאל ביטון: אני דורש הדדיות, כל אחד דיבר בלי שהפריעו לו.

משה אבוטבול: נכון, לא הפרעתי לך אפילו שהיו לי כמה דברים להגיד.

מיכאל ביטון: חבר הכנסת אבוטבול יגיד את כל אשר על ליבו בלי הפרעות.

משה אבוטבול: זה באמת מעודד שיש לאופוזיציה מה לעשות במסגרת הדיונים המכובדים.

משה אבוטבול: גבירתי השרה, כתבתי - - -

מרב מיכאלי: אני רק רוצה להעיר, חבר הכנסת אבוטבול, לא היית פה כשהזכרתי שכמי שהייתה שמונה שנים חברה באופוזיציה אני יכולה להגיד שאי-אפשר להפריז בחשיבות של אופוזיציה.

מרב מיכאלי: אין דמוקרטיה בלי אופוזיציה.

אוסאמה סעדי: עשינו את זה על הצד הטוב ביותר.

מרב מיכאלי: עשינו את זה על הצד הטוב ביותר וגם בהגינות.

משה אבוטבול: השרה מעודדת אותי להישאר שם או מפיחה בי רוח תקווה.

מיכאל ביטון: אוסאמה החליט לחתום קבע, באופוזיציה.

משה אבוטבול: בסדר, מיכאל - - -

מיכאל ביטון: אוסאמה, לא אתה, לך יש פוטנציאל.

מיכאל ביטון: אוסאמה גם.

משה אבוטבול: אוסאמה הוא קומפוזיציה, הוא לא פה ולא שם.

משה אבוטבול: אז אני רוצה, בגלל שאני באמת נרגש מכך שהשרה נמצאת איתנו וחשוב לי שהיא תקשיב לכל מילה אז אני מפחד לפספס וכתבתי את זה.

משה אבוטבול: מדובר בשלושה נושאים קצרים ומעניינים: במסגרת סיכום תקציבי בין משרדי האוצר והתחבורה צפויה גם כן לעלות בקרוב לוועדת המחירים המשותפת הצעה להחלטה שבה שלושה מרכיבים שעשויים להשפיע לרעה על נושא התשלום בתחבורה הציבורית.

משה אבוטבול: 1.

משה אבוטבול: ביטול הנחת ערך צבור לנוסעים בעלי פרופיל רגיל.

משה אבוטבול: 2.

משה אבוטבול: ביטול הנחות היסטוריות נוספות בהסדרי נסיעה חודשיים ויומיים, זה כולל ערים רבות בארץ.

משה אבוטבול: 3.

משה אבוטבול: דירוג של עליות מחירים משמעותיות.

משה אבוטבול: אלו הדברים פחות או יותר.

משה אבוטבול: כיצד זה יגביר את השימוש בתחבורה הציבורית?

משה אבוטבול: מה היעדים המספריים שמבקש המשרד להשיג בכל מה שקשור במעבר מרכב פרטי לתחבורה ציבורית כתוצאה מהמהלך הזה, ומה המדדים לבחינת ההצלחה.

משה אבוטבול: אני מציע שלפני שוועדת המחירים תקבע ייערך שימוע בנושא.

משה אבוטבול: זה נושא אחד.

מיכאל ביטון: אם הייתי מורה בכיתה הייתי מחרים לך את הטלפון.

מיכאל ביטון: אין שיחות טלפון בוועדה, אוסאמה סעדי.

מיכאל ביטון: אוסאמה, אי-אפשר לדבר פה בטלפון, אני לא מסכים לזה.

משה אבוטבול: גם אם אתה עורך דין, אוסאמה, זה לא מתיר לך.

אוסאמה סעדי: מה זה קשור?

משה אבוטבול: לא משנה.

משה אבוטבול: סתם, להזכיר לכולם שאתה אדם מכובד, מה קרה?

משה אבוטבול: הנושא השני לשרה, אבל השרה כל הזמן, יש לה חולשה, כשאני מדברת היא מדברת עם אחרים, מיכאל.

מיכאל ביטון: מדי פעם היא צריכה לקבל עדכון או הבהרה אבל היא תקשיב לך הקשבה מלאה, חכה רגע.

משה אבוטבול: שתגיד לי שהיא עוברת על הסרטונים אחרי, נו, באמת.

מיכאל ביטון: היא תקשיב לך.

משה אבוטבול: השרה, נא לא להפנות גב לאומה, להתייחס אלי, ודי למבין.

משה אבוטבול: שאלה שנייה: גבירתי, חברי חבר הכנסת ינון אזולאי בוועדת הכספים בזמנו שאל אותך לגבי יישום חוות הדעת של הייעוץ המשפטי של משרד התחבורה.

משה אבוטבול: זה היה ביולי האחרון.

משה אבוטבול: אז כתב עורך דין עופר לוי שההסעות הפירטיות בשבת של האגודות השיתופיות דוגמת "נוע-תנוע" הם קווי שירות הפועלים ללא רישיון ובניגוד לדין.

משה אבוטבול: השבת שאת לא מכירה את הנושא, תלמדי אותו, ותעני לנו.

משה אבוטבול: חצי שנה חלפה מאז ותשובה לא הגיעה.

משה אבוטבול: מדוע לא הוגשו כתבי אישום נגד אותם עבריינים שמפירים את החוק במשך שנים.

משה אבוטבול: שאלה אחרונה וחביבה כי אני יודע שאת מאוד מחבבת את תל אביב, את מדינת תל אביב: שלחתי לך מכתב מתושבת תל אביב, גברת דירנפלד שפנתה בזמנו, אומנם זו בעיה מקומית אבל זה מציק לכולם.

משה אבוטבול: הם שם מיעוט, יש לכם באמת נטייה לעזור למיעוט, מדובר במיעוט חרדי בתל אביב ואולי זה משמח מישהו.

משה אבוטבול: בזמנו עבר קו 240 בתוך בני ברק והגיע לתל אביב, נעצר בתחנה שנקראת - - -

מיכאל ביטון: אתה צריך לסיים, זה ארוך מדי.

משה אבוטבול: שלוש שורות לסיום, אני מבקש לא להציק לי.

משה אבוטבול: עד שאני מדבר על תל אביב זה דבר נדיר.

משה אבוטבול: המעבר ברחובות שבהם מתאכלסת אוכלוסייה חרדית בוטל, זה גורם הרבה צער לאימהות שזה חשוב להן עם עגלות ותינוקות.

משה אבוטבול: מבקשים שקו 53 ייכנס לתחנת נחמני-בגין כדי שבאמת - - - והקו ייכנס מבני ברק ליהודה הלוי-שינקין.

מיכאל ביטון: תודה רבה, בקשה ספציפית וזה מצוין.

משה אבוטבול: מיכאל, כפרה, לא הייתי מעלה את זה, השרה לא תקשיב, אין בעיה, אתה לא יודע כמה שזה פוגע בי, זה פוגע גם באות תושבת תל אביב.

משה אבוטבול: היא לא מבני ברק.

מיכאל ביטון: אני רוצה לחזק את ההערה שלך לגבי אנשים שקיבלו תמרי.

מיכאל ביטון: לטעון את הרב-קו, שטוענים אותו בסכום מסויים ומקבלים - - -

משה אבוטבול: מה שחשוב לי, באמת, השרה, כתבתי לה את המכתב הזה ושלחתי לה והיא לא ראתה לנכון להגיב.

משה אבוטבול: היום יש הזדמנות פז לראות אותה פה.

מיכאל ביטון: תודה רבה.

מיכאל ביטון: יצחק פינדרוס, בבקשה.

מיכאל ביטון: אלון, אתה אחריו.

יצחק פינדרוס: אדוני היושב-ראש, גבירתי השרה, אני רוצה לחזק את ידייך בעמדה של אי-עצירת התעופה בלי פיצוי.

יצחק פינדרוס: אסור לפגוע בענף בלי פיצוי.

יצחק פינדרוס: כל אחד שמקבל החלטה צריך לגלות אחריות לגבי השלכותיה, אני מחזק את ידייך בעמדה הזאת.

יצחק פינדרוס: אני מקווה שהעמדה הזאת גם תשפיע על שאר ראשי הממשלה בממשלה הזאת.

יצחק פינדרוס: אדוני היושב-ראש, לפני שנה היה כאן בנושא היתרים לקווי תחבורה ציבורית בשבת.

יצחק פינדרוס: הופנו שאלות למשרד התחבורה שבראשו עמדה אז שרה אחרת.

יצחק פינדרוס: חבר הכנסת ארבל, חבר הכנסת סופר ואנוכי פנינו אליך בנושא.

יצחק פינדרוס: עד היום התשובות שהוועדה ביקשה מהמשרד לא נתקבלו.

יצחק פינדרוס: הדבר נכון לגבי קו מספר 42, לגבי השאלות לפי מה נותנים היתרים ומה השיקולים, נשלח מכתב מפורט על ידי הוועדה למשרד ב-9 בדצמבר.

יצחק פינדרוס: אמרו שהיו בחירות, זה בסדר, שלחנו אליך לפני חודש, אדוני היושב-ראש, אני וחברי הכנסת סופר וארבל.

יצחק פינדרוס: נשמח לקבל את התשובות.

מיכאל ביטון: אנחנו מחויבים לתת את התשובות, נראה מה הושב בנושא.

מיכאל ביטון: תודה, יצחק פינדרוס.

מיכאל ביטון: אלון טל, בבקשה.

אלון טל: כבוד יושב-ראש הוועדה וכבוד השרה, אני פונה לשרה בעניין הרומן ארוך החודשים שיש לנו בנושא המידע החסר עבור המשתמשים באוטובוסים.

אלון טל: האתר של משרד התחבורה לא עובד.

אלון טל: הגשתי שאילתה בנושא והוא אף עלה בגלי צה"ל לפני שבועיים ואז הבטיחו לנו שתוך שבוע האתר חוזר לפעול.

אלון טל: נכון להבוקר הוא לא עובד.

מיכאל ביטון: האתר לא עבד הבוקר?

אלון טל: לא עובד וזה האתר הכי חשוב מבחינת הנוסעים.

אלון טל: באותו הקשר יש השילוט האלקטרוני והמידע הסטטי בתחנות האוטובוס.

אלון טל: השילוט האלקטרוני כמעט לא עובד, בניגוד לרכבות, איך נוכל לשפר את זה ואיפה הדברים עומדים, תודה.

מיכאל ביטון: תודה רבה.

מיכאל ביטון: נירה שפק תשאל עכשיו, אחר כך ישאלו ארבעה דוברים שאינם חברי כנסת.

מיכאל ביטון: השרה והמנכ"לית ישיבו בצורה ממוקדת כולל אנשי הצוות.

מיכאל ביטון: ננסה לקיים סבב נוסף של שואלים מן החוץ.

מיכאל ביטון: נירה שפק, בבקשה.

נירה שפק: השאלה שלי, לא שאלה אלא אמירה, אני כל פעם מגיעה לכאן בנושא התחבורה בפריפריה בדגש על עוטף עזה והנגב המערבי.

נירה שפק: לא אפרט את השאלות ששאלתי קודם מכיוון שאני מחכה לפגישה עם המנכ"לית.

נירה שפק: אני שמחה על כך שיושב-ראש הוועדה קיבל את בקשתי לקיים דיון שיעסוק בתחבורה ציבורית ותשתיות בעוטף בתחילת ינואר.

נירה שפק: השאלה השנייה הגיעה אלי מאיגוד המוסכים, שאלה שנמסרת בשמי ובשם חברת הכנסת קרן ברק שהשאלה הופנתה גם אליה.

נירה שפק: הם מעלים שתי נקודות שמבקשים להתייחס אליהן:

נירה שפק: כל נושא רישוי שירותים לרכב, יש בו סעיפי תחרות אבל עברו חמש שנים וטרם קודמו תקנות שנוגעות בסעיפי התחרות.

נירה שפק: הדבר השני הוא חסימת נגישות למידע טכני למכללות ולמוסכים.

נירה שפק: אם אתם מכירים את הנושא ויכולים לענות כאן – מצוין.

נירה שפק: אם יש צורך בשהות ובחומר לעיון – אעביר אליכם במסגרת הפגישה האמורה, תודה.

מיכאל ביטון: רונן מרלי, ראש עיריית נהריה, נמצא בזום?

רונן מרלי: שלום לכם.

רונן מרלי: תודה ליושב-ראש הוועדה, שלום לשרה ותודה על הצגת התוכנית.

רונן מרלי: בסך הכול - - - אני מדבר במקרה הזה - - -

מיכאל ביטון: רונן, שפר את הקליטה שלך ונשתדל לחזור אליך.

מיכאל ביטון: ראש עיריית ראש העין, מר שלום בן משה, בבקשה.

שלום בן משה: שלום לכולם, ברשות יושב-ראש הוועדה, השרה הנכבדה וחברי הכנסת, אני מבקש הערה אחת:

שלום בן משה: שמעתי את השרה מדברת על חשיבות שבילי האופניים ומסכים עם זה לחלוטין, אני גם חושב שתחבורה ציבורית טובה כשהיא חלק מרשת גדולה.

שלום בן משה: אני מבקש לשאול: יש תחנת רכבת בראש העין דרום שאושרה מזמן.

שלום בן משה: התחילו לעבוד על גשר ושבילים שיובילו אליה.

שלום בן משה: במסגרת חוק ההסדרים האחרון הייתה החלטה לא להשמיש אותה.

שלום בן משה: לרכבת יש חשיבות עצומה, ראש העין בהתפתחות גדולה מאוד, עשרות אלפים של תושבים, לרכבת הצפונית כבר אי-אפשר להגיע כי אין מקומות חנייה.

שלום בן משה: אני מבקש מחדש לאשר את ההשמשה שלה.

שלום בן משה: יש לנו פגישה עם שרת התחבורה ואני מחכה להעלות את הנושא גם שם.

שלום בן משה: זה חשוב לי וזה דחוף ביותר.

שלום בן משה: כבר היום אנשים שמגיעים ברכבת הצפונית לא יכולים להיכנס.

שלום בן משה: חשוב לווסת תנועת לקוחות הרכבת כדי שאפשר יהיה להגיע גם לכאן וגם לכאן, תודה לכם.

מיכאל ביטון: תודה רבה לראש עיריית ראש העין.

מיכאל ביטון: הנושא חשוב ואני מקווה שהפגישה המדוברת תישא פרי.

מיכאל ביטון: ראש העין צומחת וגדלה בצורה דרמטית.

מיכאל ביטון: שושי כחלון, ראש עיריית כפר יונה, בבקשה.

שושי כחלון כידור: שלום לכולם, תודה עבור הזכות לדבר ועל הסקירה היפה.

שושי כחלון כידור: אעלה שוב את נושא הקפאת עוקף 57 צפון.

שושי כחלון כידור: אני רוצה לומר שסלילתו תיתן מענה לכל מה שהשרה דיברה עליו – מענה להולכי הדרך, מענה לשבילי אופניים, מענה לנתיבי תחבורה ציבורית כולל - - - שאמור לקום שצומת בית ליד במסגרת - - - 43ב.

שושי כחלון כידור: אני ממש מזמינה את השרה לשקול מחדש להוציא מהקפאה את תוכנית עוקף 57 כדי לתת מענה לתוכנית העבודה כולה.

מיכאל ביטון: תודה, שושי.

מיכאל ביטון: שולה קשת, חברת מועצת העיר תל אביב-יפו, בבקשה.

שולה קשת: תודה, אדוני היושב-ראש, אני מודה - - - אני רוצה לציין פה שני דברים: אני יושבת-ראש ועד שכונת נווה שאנן ואני רוצה להצטרך לדברי של חבר הכנסת - - - של השרה מיכאלי באוקטובר שהיא הצהירה שהתחנה תפונה בסוף 2023.

שולה קשת: נותרו פחות מעשרה ימים, גבירתי, שבהם את צריכה להודיע לחברת - - - שאת לא מאריכה את ההסכם איתם וב-2023 יופנו האוטובוסים למסופים זמניים שמתוחזקים כבר שנתיים ביד עיריית תל אביב-יפו.

שולה קשת: זה לא קורה וזה מאוד מדאיג אותנו.

שולה קשת: התחנה המרכזית החדשה היא גזר דין מוות לתושבים וזה בסמכותך.

שולה קשת: לא ברור לי מדוע את לא עושה את הצעד הזה.

שולה קשת: גם אם רון חולדאי מקשה ועושה שרירים ומניפולציות את צריכה להפעיל א הסמכות שלך ולא להשאיר אותנו עם מפגע סביבתי-חברתי-תחבורתי מהקשים ביותר במדינה.

שולה קשת: שאלה נוספת: את יודעת היטב שהקו - - - בשכונת נווה שאנן בסמוך לתחנה.

שולה קשת: זה מפגע סביבתי לא פחות מהתחנה המרכזית החדשה.

שולה קשת: מדובר בפורטל שעומד להיבנות באמצע השכונה, יפצל את השכונה, ייצור גטו בין שכונות - - - לתחנה המרכזית.

שולה קשת: יש פתרונות, - - - .

שולה קשת: הראשון הוא להקים את הפורטל - - - בגודל - - - באורך של 280 מטר, להעביר אותו דרומה - - - שאין בתי מגורים או להעביר אותו צפונה כפי שקבלן הבין-לאומי המליץ וזה יחסוך לנו כחצי מיליארד שקלים.

מיכאל ביטון: תודה רבה, שולה, אנחנו לא יכולים לרדת לפירוט הזה.

מיכאל ביטון: תודה רבה עבור העלאת הנושא ואני מקווה שתקבלי תשובה.

מיכאל ביטון: שמעון סודאי, יושב-ראש ארגון קציני הבטיחות, בבקשה.

שמעון סודאי: שלום לכולם.

שמעון סודאי: אני רוצה לפנות לשרת התחבורה לגבי ההודעה שהיא מסרה בוועדה על כך שיש פקק בכל מיני נושאים של תיקוני חקיקה שמתעכבים המון זמן.

שמעון סודאי: אנחנו שומעים דיבורים בנושא התחבורה הציבורית ואני מחזק את ידי שרת התחבורה הסיפור הזה של התחבורה הציבורית שאנחנו רואים שיש התקדמות.

שמעון סודאי: מישהו צריך להתחיל לפקח על כל - - - קציני הבטיחות.

שמעון סודאי: מאז 2013 אנחנו נמצאים בדילי שלא מאשרים את אופן ההעסקה של קציני הבטיחות.

שמעון סודאי: זה נושא מאוד חשוב.

שמעון סודאי: במילים אחרות – בטיחות אי-אפשר ליצור רק על ידי כסף, בטיחות יוצרים אנשים שהוכשרו לכך והוסמכו לכך.

שמעון סודאי: אני מבקש, אחרי שבית המשפט העליון אמר את דברו והעביר את הנושא הזה בחזרה גם למשרד התחבורה וגם לוועדת הכלכלה, הגיע הזמן באמת שנראה שהוועדה מתכנסת ועוסקת בנושא הזה, תודה.

מיכאל ביטון: תודה, שמעון.

מיכאל ביטון: שלמה עם שלם, סמנכ"ל חברת אל-על, איתנו?

מיכאל ביטון: נעבור לראש עיריית נהריה, רונן מרלי.

רונן מרלי: תודה ליושב-ראש ותודה לשרה על ההצגה המרשימה.

רונן מרלי: אני מדבר גם בשם עירי וגם בשם ראשי הרשויות בגליל.

רונן מרלי: אנחנו מאמינים גדולים בתפיסה של הליכה, אופניים, תחבורה ציבורית, ורק לאחר מכן רכב פרטי.

רונן מרלי: לנו יש בעיה גדולה בגליל בכלל ובגליל המערבי בפרט – עצירת פרויקט כביש 6.

רונן מרלי: לא מעט דברים נבנו על בסיס התהליך הזה שאושר בעבר.

רונן מרלי: כוונתי לאזורי תעשייה חדשים שצריכים להיבנות לאורך התוואי של כביש 6.

רונן מרלי: כמי שמכיר את המדינה אני רוצה לומר שעצירת פרויקט זה תגדיל את הניתוק שלנו מהמרכז.

רונן מרלי: אנחנו פקוקים מאוד היום הן ביציאה מהאזור והן בכניסה אליו.

רונן מרלי: כביש 4 שחותך אותנו הוא כביש שיש בו לא מעט תאונות דרכים, בעיקר פגיעה בהולכי רגל שזה מתחבר לתוכנית של השרה.

רונן מרלי: אנחנו מבקשים בכל לשון של בקשה, אני יודע שיש דיון ביום שני, אנחנו לא יכולים לחיות עם העובדה שהוחלט על הארכת הכביש עד שלומי ועכשיו עוצרים את הפרויקט.

רונן מרלי: לא מדובר ביותר מדי תקציבים וזה דבר שיכול להציל אותנו.

רונן מרלי: אני יכול לדבר גם על ההיבט הביטחוני, אני מניח שהיושב-ראש והשרה מכירים זאת מצוין.

רונן מרלי: לא ארחיב, נשמח להשתתף ביום שני בדיון ולהציג את כל הטיעונים שלנו למה חשוב להחזיר את הפרויקט הזה למסלול ולהאריך את כביש 6 עד שלומי כדי שהגליל יהיה חלק מהמדינה על כל ההיבטים שיש לכביש הזה לטובת הצפון.

רונן מרלי: בלי קשר, כשרוצים תחבורה ציבורית זה מצוין, אפשר לעשות תחבורה ציבורית במקום שיש בסיס.

רונן מרלי: בנהרייה יש מהפכה שלמה של תחבורה ציבורית וזו הזדמנות להודות לשרה על כך.

רונן מרלי: אנחנו רוצים תחבורה ציבורית אבל אם אין בסיס תשתיתי לא נוכל להעלות תחבורה ציבורית.

מיכאל ביטון: תודה לראש העיר הנמרץ של נהריה.

מיכאל ביטון: השרה, אנא השיבי ואחרי זה נאפשר לחברי הכנסת שהגיעו לשאול שוב.

מרב מיכאלי: תודה רבה.

מרב מיכאלי: חבר הכנסת אבוטבול וחבר הכנסת פינדרוס: המשרד ואני ענינו גם ענינו בנושא קו 42, העברנו את התשובה לוועדה, זה הופץ ב-21 בנובמבר, העותקים נמצאים כאן ותוכלו לראותם.

מרב מיכאלי: מדובר באזור כפרי שיש בו אוכלוסייה לא יהודית.

מרב מיכאלי: זה דבר אחד לכפות על אוכלוסייה יהודית את התפיסה היהודית המסוימת מאוד ולמנוע מהם את חופש התנועה בשבת – זה דבר אחר לגמרי לעשות את זה למי שזה לא יום המנוחה שלו על פי דתו.

משה אבוטבול: דובר על קווים אחרים גם.

מרב מיכאלי: לא, אלו הקווים שפניתם לגביהם ונעניתם בצורה חד-משמעית ומדויקת.

מרב מיכאלי: לגבי כביש 6: לא התקבלה החלטה לבטל, מקודם תכנון ואתם תדברו על זה ביום שני.

מרב מיכאלי: יש תוכנית חומש לכבישים - - - עכשיו כשהעברנו את התקציב.

מרב מיכאלי: אני מודה, אדוני, שהיה לי חשוב יותר לקדם את הנושא של התחבורה הציבורית ואז אנחנו במקביל מקדמות את התוכנית של הכבישים ונראה איפה זה עומד.

מרב מיכאלי: יש לומר שרכ"ל נופית מקודמת בסכום של 7.6 מיליארדי שקלים, זו באמת השקעה מסיבית באזור.

מרב מיכאלי: עם רוב האנשים אנחנו נפגשים.

מרב מיכאלי: לגבי ראש העין, אנחנו מאמינות מאוד בתחנות הרכבת שם, האוצר מסרב לצערי.

מרב מיכאלי: אנחנו מנסים לשכנע בנושא הזה וכל עזרה מצד הוועדה תתקבל בשמחה.

מרב מיכאלי: יש הרבה מאוד - - -

מיכאל ביטון: היוצרות התהפכו במדינת ישראל?

מיכאל ביטון: האוצר מחליט מה היא מדיניות תחנות הרכבת?

מיכאל ביטון: להבנתי זו סמכות שרת התחבורה בתוך הממשלה.

מיכאל ביטון: יושב-ראש ועדת המשנה לבטיחות בדרכים, אולי תחשוב גם לבדוק מי מחליט.

בועז טופורובסקי: האוצר.

מיכאל ביטון: האוצר?

מיכאל ביטון: אז אין לך מה לבדוק.

מרב מיכאלי: יש הרבה מאוד דברים שאנחנו מנהלים שיח איתם וכל סיוע של הוועדה יתקבל בברכה.

מרב מיכאלי: יש מה לעשות בהקשר הזה.

מרב מיכאלי: חשוב לי לדבר על קו 955 בוואדי ערה: לא יהיו בשום פנים ואופן שום הסטות קווים מפלות.

מרב מיכאלי: כל הקריטריונים הם ענייניים נטו.

מרב מיכאלי: אפשר לדבר על זה בהרחבה.

מרב מיכאלי: תושבי נצרת וואדי ערה לא ייפגעו.

אוסאמה סעדי: אבל הם נפגעו, עובדה שהקו הזה הוסר.

אחמד טיבי: הם נפגעו, עובדתית.

מרב מיכאלי: הייתה טעות באופן השיח שהתנהל בוועדה לפניות הציבור בעניין הזה.

מרב מיכאלי: אני מבטיחה לך בצורה חד-משמעית שלא ייפגעו.

מיכאל ביטון: זו הבטחה טובה.

יוראי להב-הרצנו: אפשר התייחסות לגבי התחנה המרכזית בתל אביב?

מיכאל ביטון: היא תתייחס להכול, היא רשמה את הכול.

אחמד טיבי: לא את הכול.

מרב מיכאלי: צריך להגיד שקו 955 שאתם פניתם וביקשתם לתגבר אותו, ואנחנו תגברנו אותו, יתוגבר עוד ככל שיהיה צורך.

מרב מיכאלי: אל תטעו בדבר הזה.

מרב מיכאלי: לגבי התחנה המרכזית: כשנכנסתי למשרד האצתי את העבודה על הדבר הזה כדי שהוא יקרה כאן ועכשיו.

מרב מיכאלי: לצערי אנחנו נתקלות בקשיים שלא תלויים בנו ואנחנו עובדות קשה כדי שהדבר הזה יקרה.

מרב מיכאלי: בכל זאת, לא אלאה את הציבור במסגרת הזמנים ובדרכים.

מרב מיכאלי: לא ויתרנו בנושא הזה.

משה אבוטבול: - - -

מיכאל ביטון: תנו לשרה להשיב על השאלות.

משה אבוטבול: אבל היא הציגה אותי כשקרן לכאורה לפי הדברים שלה.

משה אבוטבול: היא אומרת שדיברנו רק על הנושא הזה.

משה אבוטבול: זה באמת קצת פוגע בי כי אתה אמור להגן עלי.

בועז טופורובסקי: תפנה לוועדת האתיקה.

משה אבוטבול: סליחה, מיכאל, היא מציגה את הדברים כאילו דיברנו רק על קו 42 וזה לא נכון.

משה אבוטבול: ועדת הכלכלה בזמנו הציבה כמה דרישות להביא את זה.

משה אבוטבול: ביקשתם אז, אני יודע את זה וראיתי את המכתבים, את רשימת קווי התחבורה הציבורית שניתן להם היתר לפעול בשבת ולא קיבלנו נימוקים מפורטים.

משה אבוטבול: ביקשתם בחינה ממשרד התחבורה של הרלוונטיות של הדברים האלה, אם זה עומד בתנאי החוק, ולא הוצעו חלופות.

משה אבוטבול: עכשיו פתאום היא אומרת ששאלנו על אודות קו 42 ונעניתם.

משה אבוטבול: השרה, אני לא שקרן, כדאי שאולי תציגי את זה בצורה אחרת.

משה אבוטבול: תגידי שלא הבנת את השאלה, שייראה יפה.

מיכאל ביטון: יש מכתב שעוד לא באמת קיבלנו תשובה.

משה אבוטבול: גם לא תקבל.

משה אבוטבול: היא נמרחת עם זה.

משה אבוטבול: זה פוגע בי.

משה אבוטבול: אני מבקש שתחזרי בך, גבירתי השרה.

מרב מיכאלי: גבירתי לא נמרחת משום דבר.

משה אבוטבול: למה לא נמרחת?

משה אבוטבול: זה נראה ככה.

משה אבוטבול: איפה התשובות לשאלות שביקשה הוועדה.

מרב מיכאלי: - - -

משה אבוטבול: הנה, מנהלת הוועדה תאשר את זה.

מיכאל ביטון: קודם כל - - -

מרב מיכאלי: - - - קרם ידיים אני מאוד אשמח כי היובש בחורף הזה מאוד קשה.

מרב מיכאלי: ברשות אדוני, כל האישורים שניתנו לא ניתנו בזמני.

משה אבוטבול: אבל יש רצף שלטוני, יש עכשיו בקשה של הוועדה שנמצא על שולחנך.

משה אבוטבול: את מתעלמת?

משה אבוטבול: זהו זה?

משה אבוטבול: כל פעם ביבי?

מרב מיכאלי: אתה וחבר הכנסת פינדרוס נעניתם ונענתה הוועדה.

משה אבוטבול: שאלנו על אודות הרבה קווים, גבירתי, את עונה רק על אחד על מה שנוח לך לענות.

מרב מיכאלי: - - - נשמח לענות - - -

מיכאל ביטון: השרה, רק להבהיר - - -

משה אבוטבול: הנה, יש לך את זה בכתב.

מיכאל ביטון: משרד התחבורה קיבל מכתב ובו שבעה סעיפים.

מיכאל ביטון: בתוכו, בסעיף 2, מופיע נושא קו 42.

מיכאל ביטון: אנחנו קיבלנו תשובה ממוקדת אבל יש שבעה סעיפים במכתב.

משה אבוטבול: מה שנוח היא עונה.

מיכאל ביטון: בסדר, אתם בתוך שבועיים תשיבו לנו בכתב על כל הסעיפים לבקשת הח"כים.

משה אבוטבול: או דיון מעקב, זו גם אפשרות.

מרב מיכאלי: זה מכתב שנשלח לחברת הכנסת מירי רגב.

משה אבוטבול: הגיעו גם העתקים אלייך אחר כך.

מרב מיכאלי: זה נכתב למירי רגב, לא אלי, עם כל הכבוד.

מיכאל ביטון: אבל אחר כך הייתה העברה שלו אלייך.

מרב מיכאלי: לא.

משה אבוטבול: הייתה, גבירתי.

מרב מיכאלי: השאילתה של אדוני נענית - - -

משה אבוטבול: זה "אדוני ינון אזולאי" והוא דיבר על - - - ויש לי את השאילתה.

משה אבוטבול: אבל לא משנה, מיכאל, אני רוצה להודות לך שהראית שאני לא שקרן.

מיכאל ביטון: לא צריך.

מרב מיכאלי: סליחה - - -

מיכאל ביטון: למה לקחת את זה למקום הזה?

משה אבוטבול: כי כך זה היה נראה לפני רגע.

מיכאל ביטון: אף אחד לא אמר את זה.

משה אבוטבול: תודה על תעודת הכשרות.

בועז טופורובסקי: פנה לוועדת האתיקה.

משה אבוטבול: תודה על תעודת הכשרות.

מרב מיכאלי: זה מכתב שממוען לשרה מירי רגב, היא בחרה שלא לענות.

מרב מיכאלי: אבל אחר כך פנינו שוב על מנת להבהיר.

משה אבוטבול: מיכאל, נשמה, דיון מעקב בעוד חודש, מה יקרה?

משה אבוטבול: דווקא כיף לשבת ולשמוע את צוות המשרד.

משה אבוטבול: בעוד חודש עוד דיון מעקב.

מרב מיכאלי: אדוני, ברשותך נמשיך.

משה אבוטבול: השרה מרב אני מקווה שהפעם תספרי אותנו.

משה אבוטבול: זה שבעה סעיפים.

מיכאל ביטון: אני מתחייב בפניך שתקבל תשובה בגין כל הסעיפים.

משה אבוטבול: אני מודה לך שוב.

מיכאל ביטון: נמשיך להשיב על שאלות של אחרים.

מרב מיכאלי: אדוני, אנחנו לא קיבלנו את המכתב הזה, אני מצטערת.

מרב מיכאלי: ככל שתעבירו לנו אותו – נשמח לעזור.

משה אבוטבול: אשלח לך בווצאפ.

מיכאל ביטון: אנחנו נבדוק את הדבר הזה.

מיכאל ביטון: יכול להיות - - - יש גם רציפות.

מיכאל ביטון: נעבור לשאלות הבאות.

מיכל פרנק: תודה רבה לכולם על השאלות.

מיכל פרנק: כל נושא תאונות הדרכים, שאלו על כך מספר חברי כנסת, השרה הגישה את מועמדותו של אבי נאור ולפי התאריכים שאנחנו מקבלים מהוועדה למינויים זה צריך להיכנס לתוקף עוד כחודש.

מיכל פרנק: הוא יוביל, ינהל ויוסיף חברים אחרים למועצה.

מיכל פרנק: אנחנו בונים על זה בכל מה שקשור לתוכנית האסטרטגית.

מיכל פרנק: - - - שניר.

מיכל פרנק: כמו שאמרנו לכם, אנחנו מתייחסים ברצינות לעבודה הבין-משרדית שנעשתה בעבר, תוכנית 5030, ואנחנו עכשיו בעצם רוצים לגזור ממנה פעולות מעשיות לקראת השנים הקרובות והתקציב הנדרש.

מיכל פרנק: הרבה מאוד מהדברים אינם באחריות משרד התחבורה בצורה ישירה.

מיכל פרנק: יש גם נושאים שקשורים במשרדי ממשלה אחרים, רשויות מקומיות ועוד.

מיכל פרנק: זו בדיוק - - -

אבל בגלל הסיבה הזו, גבירתי, צריך לדון על הסמכויות של הרלב"ד כי הוא צריך להיות הגורם המתכלל.

מיכל פרנק: לכן הוא הוקם ויש חוק הרשות לבטיחות בדרכים.

צריך לשנות אותו, לדעתי.

מיכל פרנק: אפשר לשקול את זה.

מיכל פרנק: לדעתי, לפני דרך הייסורים של שינוי חוק אפשר לנסות לשפר.

מיכל פרנק: אנחנו מנסים לחזק את הנהלת הרלב"ד ולעמוד מאחוריה.

מיכל פרנק: השרה והשר לביטחון הפנים הודיעו על הקמת צוות משותף בנושאים הללו.

בועז טופורובסקי: הרעיון הוא שאבי נאור, מינוי מבורך, יעשה תוכנית והוא ינהל אותה תחת השרה?

מיכל פרנק: נכון, זה בדיוק המצב, בשביל זה מביאים אנשים חזקים.

מיכל פרנק: אני רוצה להתייחס לנמלים, זה נושא שאני משקיע בו שעות.

מיכל פרנק: בכל בוקר בשעה 06:30 אני מקבלת דו"ח שאומר בדיוק כמה אוניות יש בכל מקום.

מיכל פרנק: מנהלי הנמלים לא אוהבים לראות את השם שלי על הצג כי ברגע שיש חריגה מהנורמה אני מיד שואלת.

מיכל פרנק: אין ספק שהבעיה העיקרית היא במטען הגרעינים והתבואות.

מיכל פרנק: המכולות מהוות פחות בעיה.

מיכל פרנק: נמל הדרום תכף נפתח וכן נמל המפרץ, תהיה תחרות בשפע.

מיכל פרנק: ככל שאנחנו מבינים, ויגאל מן הסתם יוכל להרחיב, הבעיה היא לא באורכם של הרציפים אלא בכמות הידיים העובדות וכמה מהר הן פורקות.

מיכאל ביטון: אבל אם נמל מבקש לפתוח רציפים, למה לא מאשרים לו ?

מיכל פרנק: יש פה הרבה אלמנטים של הגבלות תחרות ושל התחייבויות קודמות.

מיכל פרנק: לא בהכרח חסר קילומטרז' של רציפים.

מיכל פרנק: זה שהאונייה תעמוד על הרציף זה דבר אחד, אנחנו זקוקים למי שיפרוק אותה.

מיכאל ביטון: אבל נמל פונה אליכם ואומר שתתנו להם לפתוח רציפים והם יהיו יותר אפקטיביים.

מיכל פרנק: חבר הכנסת ביטון, כמו שהנמל פונה – פונה גם המתחרה של הנמל שרוצה את הרציף ופונה עוד אדם שלישי.

מיכל פרנק: מדובר בנכסי מדינה וזה לא כל כך פשוט.

מיכל פרנק: אני מנסה להגיד שכנראה שהבעיה היא לא אורך רציף אלא כמות הצוותים העובדים.

מיכאל ביטון: במסווה את אומרת שבגלל מאבקים על שליטה וכוח ועוצמה בין נמלים לא נפתח רציף.

מיכל פרנק: לא, לא, חבר הכנסת ביטון, זה לא מה שאני אומרת.

מיכאל ביטון: אז אם נמל מבקש לפתוח רציף למה לא פותחים?

מיכל פרנק: זה לא מה שאני אומרת, אני אומרת הפוך.

מיכאל ביטון: אבל את מחליטה למנכ"ל וליושב-ראש מה הבעיה?

מיכאל ביטון: אנחנו באנו ודרשנו מהנמלים להוסיף עובדים זמניים.

מיכאל ביטון: פניתי להסתדרות כדי שיאריכו את ההסדר או מה שזה לא יהיה.

מיכאל ביטון: אנחנו שומעים על רציפים שיכולים לעבוד, הנמלים רוצים להפעיל את הרציפים, כותבים לכם מכתב בקשה לפתוח אותם, אז למה לעצור את זה.

מיכל פרנק: חבר הכנסת ביטון, אני מנסה לענות לך ואתה לא מקבל את תשובתי המקצועית שמגיעה מרשות הספנות.

מיכאל ביטון: נניח שחסרים עובדים, מה הקשר לזה שהוא מוכן לפתוח עוד רציף ולהפעיל אותו?

מיכאל ביטון: למה זה לא מאושר.

מיכל פרנק: כי רציף ללא עובדים הוא פשוט - - -

מיכאל ביטון: אבל הוא לוקח אחריות על זה, מה הבעיה.

מרב מיכאלי: מה זאת אומרת, אנחנו רואים - - -

מיכל פרנק: עכשיו נפתחת התחרות, תחרות בין מגזר פרטי לחברות ממשלתיות היא אתגר מאוד גדול.

מיכל פרנק: כולנו רוצים בהצלחת הנמלים שמתחרים על אותה תנועה.

מיכל פרנק: יהיו עכשיו חמישה נמלים לרבות מספנות השוק הפרטי.

מיכל פרנק: ברגע שחלק מהמכולות ייפרקו בנמלים הפרטיים יהיה יותר מקום וזמן לעבודה בנמלים הממשלתיים על אניות מכל הסוגים והמינים כי הנמלים הפרטיים לא עוסקים בפריקה של מטען כללי.

מיכל פרנק: אני רוצה - - -

מיכאל ביטון: בסוגיה של בטיחות בדרכים דיברנו על תקצוב מידי לגופים השונים.

מיכאל ביטון: מה אתם עושים בדבר הזה.

מיכל פרנק: שום דבר לא השתנה מלפני חודשיים עם אותו תקציב מדינה.

מיכל פרנק: אני מדגישה - - -

מיכאל ביטון: יש עודפים של סוף שנה, יש הסטות.

מיכל פרנק: אין עודפים.

מיכאל ביטון: מאה אחוזי ניצול?

מיכל פרנק: עובדים על זה קשה ואנחנו לא מעבירים - - -

מיכאל ביטון: אתם לא מביאים בפני ועדת הכספים הסטה מסעיף לסעיף בדצמבר?

מרב מיכאלי: כבר היה וביקשנו לקיים דיון על התקציב של רלב"ד - - -

מיכאל ביטון: היה של משרד התחבורה, אז למה אי-אפשר לתת שם תגבור.

מיכל פרנק: חבר הכנסת ביטון, שמונה מיליוני שקלים בעידודך הנמרץ וגם של בועז טופורובסקי לתוכנית שומרי הדרך שעברה פה בימים אלה.

מיכאל ביטון: זו החלטה יפה וטובה אבל מתוך 37 מיליארדי שקלים להסביר לנו שניידנו שמונה מיליוני שקלים לסוגיות של בטיחות בדרכים כשהזעקה הזאת נשמעת שוב ושוב ואתם מכירים בזה שהרלב"ד דולל ודולדל.

מיכאל ביטון: אתם שמים לו גוף שרוצה לעבוד אז למה לא קשובים לפנייה של ועדת הכלכלה.

מיכאל ביטון: יש לכם ניוד מסעיף לסעיף בסוף שנה.

מיכאל ביטון: נניח שלא הצלחתם לתקצב את זה מראש, אבל הבאתם לוועדת כספים בקשות להעביר מסעיף לסעיף בסכומים של מאות מיליונים.

מיכל פרנק: של תשתיות.

מיכאל ביטון: לא משנה, תעשו שינוי.

מיכל פרנק: נשנה - - -

יעל רון בן משה: יעל רון, אני מבקש ממך לא לאשר, כבר אישרת את זה?

יעל רון בן משה: אז מה נעשה.

מיכל פרנק: חבר הכנסת ביטון, זה גם לא עובד ככה.

מיכל פרנק: הכסף נגיד שהוא עבר, אז זהו - - -

יעל רון בן משה: - - - של העברות שבעיקרן הם התחייבויות - - -

מיכאל ביטון: טעינו, יכול להיות שיגיע עוד גל של התחייבויות.

מיכאל ביטון: אנחנו מבקשים ממך לייצג את ועדת הכלכלה בוועדת הכספים ולא להעביר שקל עד שתקבלו כמה עשרות מיליונים לטובת בטיחות בדרכים.

בועז טופורובסקי: - - - 34 מיליוני שקלים בתקציב לטובת העברת התחנה המרכזית וזה לא מנוצל, סתם רעיון.

מיכל פרנק: כבר היום יש בלבול בין כבישי האגרה השונים.

מיכל פרנק: החשב הכללי ואנוכי התחלנו לעבוד על מסלקה אחודה.

מיכל פרנק: מדובר גם בגופים פרטיים אבל עדיין אפשר לעשות את זה ואנחנו פועלים על מנת להקל על האזרח.

מיכל פרנק: ברמה המיידית, ישבנו עם חברת חוצה ישראל שהיא בעלת הזיכיון על כביש שש צפון וממש הייתה הנחייה שלי להיות הרבה יותר ברורים במעבר, יהיה שילוט במעבר בין טריטוריות כדי שיבינו שזה לא אותו המנוי.

מיכל פרנק: מעבר לזה אני יודעת שיש מנכ"ל חדש של שש חוצה צפון שבודק מה הוא יכול לעשות ברמה שלו.

אורי מקלב: זה צריך להיות יחד עם נתיבים מהירים, לאו דווקא כביש שש.

אורי מקלב: מי שמנוי לאחד יוכל להיות מנוי להכול, מי שלא ירצה - - -

מיכאל ביטון: זה נאמר מקודם, כמו ברב-קו שיהיה מעין תשלום משותף.

אורי מקלב: כן, אבל גם הרישום הוא אחד.

מיכאל ביטון: נאמר.

מיכל פרנק: אני מבקשת לתת לאבנר פלור לענות.

מרב מיכאלי: אאלץ לעזוב עוד מעט אז שני דברים אחרונים: החזרת מבצע הורדת כלי רכב מהכביש, בסיועה של הוועדה אנחנו נשמח להאריך אותו.

מיכאל ביטון: תביאו את הבקשה.

אוסאמה סעדי: פה-אחד.

מרב מיכאלי: חבר הכנסת סימון שאל לגבי נתניה, אנחנו לקראת חתימה עם עיריית נתניה על 21 ק"מ לרכיבה על אופניים ו-41 ק"מ של נת"צ כך שהתחבורה הציבורית ושבילי ההליכה והרכיבה ישתפרו פלאים, כולל לכיוון תחנות הרכבת של העיר.

מיכל פרנק: אוסיף שבימים אלו אושרה התוכנית האסטרטגית של מרחב נתניה-חדרה לנתיבי תחבורה מהירים.

מיכל פרנק: זה כולל כביש 65 והרבה מאוד רשת שמחברת את הכול.

מיכל פרנק: זו תהיה מהפכה.

אוסאמה סעדי: - - - יושב פה ראש מועצת כבול - - -

מיכאל ביטון: תודה אוסאמה, אתה תקבל תשובה.

מיכאל ביטון: חבר הכנסת מקלב, בבקשה.

אורי מקלב: אקדים במילת הערכה לעובדים שאני מכיר היטב.

מרב מיכאלי: ראויים לכל מילת שבח.

אורי מקלב: בקשר לתחבורה הציבורית בשבת, אני רוצה רק להבהיר: אנחנו רואים בקיום תחבורה ציבורית בשבת מפתח להנעת כל המשק בשבת וזה יפגע באבן יסוד בשורשיות שלנו.

אורי מקלב: אני חושב שמדובר גם בפגיעה בעובדים ומשפחות.

אורי מקלב: אנחנו מעריכים את ההתמקדות בתחבורה הציבורית.

אורי מקלב: סוללים הרבה כבישים אבל בסוף הכול נהפך לפקק אחד גדול.

אורי מקלב: יחד עם זאת יש הרבה שיפורים פנימיים בתוך התחבורה הציבורית שחשוב להיות קשובים אליהם.

אורי מקלב: נושא המוקד: היה פה פרויקט של זמן אמת, המוקד לא נועד רק למסירת אינפורמציה, המוקד נועד גם לטיפול במקרים שאוטובוס לא הגיע בשעה מאוחרת בלילה ומחכים לו 40 אנשים עם ילדים ורוצים לדעת שעדיין יש מי שמטפל בהם.

מיכאל ביטון: תודה, מקלב.

מיכאל ביטון: אמרת דקה.

מיכאל ביטון: השרה נשארת רק בשבילך, היא אמורה להיות שרה תורנית במליאה ברגעים אלו.

אורי מקלב: התחבורה הציבורית עלתה ב-25% עבור מי שאין לו הנחה מובנית.

מיכאל ביטון: זה עלה בתחילת הדיון, המנכ"לית תישאר לענות.

אורי מקלב: אתה תמכת בידנו בטכנולוגיה חליפית למי שאין לו סמרטפון.

אורי מקלב: יש היום המון אפליקציות שנותנות מענה והנחות ועוד שימושים.

אורי מקלב: הרב-קו הזה צריך להיות רב קו - - - מספיק שיהיה - - - לסמרטפון.

מיכאל ביטון: יעקב אשר, בבקשה.

אדוני היושב-ראש, גבירתי השרה, גבירתי המנכ"לית - - -

מרב מיכאלי: אני רוצה להודות לחברת הכנסת יעקב אשר שהצעת החוק שלה עברה בקריאה טרומית והיא תעזור לנו בהסדרת הכלים הקלים.

מיכאל ביטון: סימון.

מרב מיכאלי: לא רק סימון, יש גם הסדרה נוספת - - -

וגם ראינו כולנו את התחקיר שהיה השבוע לגבי הנושא שיש חברת שמכניסות בתוך הכלים הללו אפשרות לנסוע ב - - - קמ"ש, זו סכנת נפשות אמיתית.

אני מבקש לדעת האם כבר הוקם הצוות לגבי הנושא של אופניים חשמליים.

מיכל פרנק: כן, כן, אני כבר עובדת על זה.

חשוב מאוד שזה ייכנס מהר מאוד.

מילה בהמשך לדבריו של חבר הכנסת מקלב – אנחנו מקבלים הודעות בלילות לגבי עשרות אנשים שתקועים בתחנות שונות.

בסופו של יום ההתחשבנויות שקיימות בין החברות לבין המשרד הן כאלה שלא מאפשרות גמישות כשצריך.

לא הכול יכול להיות מתוכנן בצורה טובה ולכן הרבה מאוד אנשים במקומות מסוימים נתקעים.

במכרזים שאתם עושים, או אפילו היום, תוך כדי תנועה, יש לתת את הגמישות לאותן החברות.

הן גם רוצות לטפל בזה, הן באות להרוויח כסף, שם נמצא חלק גדות מאוד מהשירות.

אם יהיה שירות טוב יותר זה יגרום לכך שאנשים יעברו לתחבורה הציבורית.

מיכאל ביטון: תודה רבה.

מיכאל ביטון: חבר הכנסת אחמד טיבי, בבקשה.

אחמד טיבי: תודה, אדוני, אני באתי כדי לחזק את דברי חבר הכנסת אוסאמה סעדי, חברי, בקשר לפרויקטים תקועים ביישובים הערביים.

אחמד טיבי: יש כאן ראשי רשויות בזום, דובר על מיליארד שקלים, יש בנתיבי ישראל 650 מיליוני שקלים של פרויקטים מוכנים, אני לא יודע למה מעבירים לנתיבי איילון וצריכים להתחיל מחדש?

אחמד טיבי: יש להסיט כסף - - -

מרב מיכאלי: זה פשוט לא נכון.

אחמד טיבי: יש להסיט כסף מנתיבי איילון.

מיכל פרנק: חבר הכנסת טיבי וחבר הכנסת אוסאמה, הכסף הזה ימומש במלואו.

מיכל פרנק: הייתה אצלי ישיבה סוערת ונרגשת, הרשימה הזאת, פנינו, אמרנו כזה דבר: אנחנו לא מחכים לסוף העבודה.

מיכל פרנק: נתיבי איילון עשו כבר עבודה ענפה בכל אחת מהרשויות, זה בהחלט היה שאפתני מאוד והגיעו כבר לחצי.

מיכל פרנק: הורתי לא לחכות להשלמת העבודה על מנת שלא יישאר שום שקל על השולחן.

מיכל פרנק: אמרנו שניקח את החצי הראשון של העבודה ונעשה תיעדופים.

מיכל פרנק: בנוסף לזה הזמנו את כל ראשי הרשויות את הפרויקטים המוכנים שהם אמרו שיש ברשותם.

מיכל פרנק: עשינו מיפוי כדי להבין האם מוכן לביצוע.

מיכל פרנק: מה שמוכן לביצוע אנחנו נתקצב.

אחמד טיבי: יש 650 מיליוני שקלים מוכנים לביצוע, מה תעשו איתם?

מיכל פרנק: חבר הכנסת טיבי, כשבודקים מקצועית מסתבר שזה לא לגמרי כך.

מיכל פרנק: יש 650 מיליוני שקלים של פרויקטים שאנחנו יודעים לאתרם והם יבוצעו.

מיכל פרנק: השאלה, נתיבי איילון היא זו שעוברת במרחב העירוני, היא יודעת לעשות את זה ועשתה עבודה מאוד יפה.

מיכל פרנק: נתיבי ישראל פועלים במרחב מחוץ לעיר, יש להם עשרות מיליארדים של פרויקטים שהם צריכים לעשות.

מיכל פרנק: אני יודעת שיש ראשי רשויות שרוצים לעשות לבד, זה משתנה, אני גם מזכירה לכם - - -

אחמד טיבי: עד שיש לנו מילה טובה להגיד על גוף.

אחמד טיבי: נתיבי ישראל יודעים לעבוד עם ראשי רשויות.

מיכל פרנק: נכון, גם נתיבי איילון יודעים.

מיכל פרנק: אני לא חושבת שהשאלה היא מי עושה אלא איך עושים.

אוסאמה סעדי: גבירתי המנכ"ל, אני אומר לך - - - וזה מאושר, מה שאנחנו - - - מה שמוכן צריך לבצע.

אחמד טיבי: זו הדרישה שלנו.

מיכאל ביטון: פטין מולא, בבקשה.

מיכאל ביטון: הבקשה שלהם שלא יהיו סוגיות של מחלוקות בין חברות שימנעו את קידום הפרויקטים.

מיכל פרנק: - - - 11 מיליוני שקלים בהרשאות יוצאות השבוע לחברה הערבית בלבד.

מיכאל ביטון: פטין מולא, בבקשה.

פטין מולא: בוקר טוב, אדוני, כבוד השרה, חברי הוועדה, יצאתי מירכא בצפון בשעה 07:00 והגעתי רק עכשיו.

פטין מולא: אם לקח לי 4.5 שעות להגיע לכנסת אז זה אומר משהו.

פטין מולא: רציתי לדבר על ההחלטה של השרה - - -

משה אבוטבול: ההתחלה טובה.

פטין מולא: כל יום אני מגיע לכנסת ולוקח לי ארבע שעות.

מרב מיכאלי: אני מסכמה, זה בדיוק מראה איזו ירושה אנחנו קיבלנו ובמה אנחנו צריכים לטפל.

משה אבוטבול: כמה שנים תמשכי את זה?

משה אבוטבול: את אפילו לא שומעת אותו, תקשיבי לו, תכבדי חבר כנסת דרוזי - - -

פטין מולא: רק תקשיבי לי - - -

מיכאל ביטון: - - -

משה אבוטבול: הוא משלנו, מה קרה?

פטין מולא: קיבלתי מכתב מראש העיר נהריה על קבלת ההחלטה לעצור את סלילת כביש שש לצפון - - -

מיכאל ביטון: זה עלה וראש העיר דיבר.

פטין מולא: אני מבקש שהפרויקט הזה ימשיך כי אנחנו סובלים.

מיכאל ביטון: זה עלה.

פטין מולא: ומה תשובת השרה?

מיכאל ביטון: הם מקדמים תכנון ועובדים על זה.

פטין מולא: צומת שפרעם, יש שם פקק נוראי כל בוקר.

פטין מולא: כוונתי לכביש שיוצא מהמנהרה שעוקפת את יוקנעם לכיוון אליקים.

פטין מולא: אנחנו סובלים מהקטע הזה.

משה אבוטבול: מיכאל, היא השיבה על הנושא של חסימת - - - המוסכים.

פטין מולא: - - -

משה אבוטבול: - - - שאלות על ירושה הקשה - - -

מיכאל ביטון: השרה צריכה ללכת למליאה, המנכ"לית תישאר.

מרב מיכאלי: גם המנכ"לית צריכה ללכת.

משה אבוטבול: לא קל להיות שרה.

פטין מולא: תן לי לסיים את דברי.

מיכאל ביטון: אנחנו נצטרך פגישת המשך.

מרב מיכאלי: אנחנו מוכנות להעביר תשובות בכתב.

משה אבוטבול: שלחתי לך בווצאפ - - -

מיכאל ביטון: רגע, אבוטבול - - - נגמר, זהו.

מיכאל ביטון: סיימנו, פטין, בפעם הבאה לבוא בזמן.

מיכאל ביטון: הדיון התחיל ב-09.30.

פטין מולא: - - - כשאתה יוצא מהבית - - -

מיכאל ביטון: אנחנו לא נפתח דיון מיוחד עבור חברי כנסת שהגיעו בסוף.

משה אבוטבול: אין סיכוי שיתנו תשובה.

מיכאל ביטון: אני מסכם: הדיון היה טוב, הגיעו עשרות חברי כנסת, סימן שיש עניין ציבורי בנושא זה.

מיכאל ביטון: כל חבר כנסת שאל 2-5 שאלות.

מיכאל ביטון: בסך הכול זה יוצא 100 שאלות.

משה אבוטבול: - - - קרם ידיים - -

מיכאל ביטון: אבוטבול, לא עכשיו, זה לא מכובד.

פטין מולא: - - - זה מה שיש להם.

מיכאל ביטון: לוחות הזמנים של השרה והמנכ"לית מחייבים סיום הדיון.

מיכאל ביטון: הוספנו חצי שעה בקיזוז של חצי שעת האיחור בפתיחה.

מיכאל ביטון: נקיים דיון של עוד שעתיים בסוגיות תחבורה.

מיכאל ביטון: גבירתי השרה, כתבת את השאלות שנשאלו, כל מי שיכול לקבל תשובה כתובה – זה מסיר את הנושא מסדר היום וגם יוצר ערוץ ישיר בינכם להמשך הקשר.

מיכאל ביטון: חברי כנסת חרוצים יודעים לעבוד גם עם אנשי המקצוע וגם עם המנכ"לית.

מיכאל ביטון: השרה, קיבלת משימה קשה וחלפו להם 100 ימי החסד.

מיכאל ביטון: את צודקת בכך שמהפכה בתחבורה לא מתרחשת ביומיים.

מיכאל ביטון: תיקונים קלים לוקחים לפחות שנה, תשתיות כבדות יותר מתפרסות על פני חמש שנים לפחות.

מיכאל ביטון: הצגת התקציב היא טובה, היקף ההשקעות נכון, המבחן הוא מבחן הביצוע.

מיכאל ביטון: שמעת פה מצוקות, שמעת פה שאלות, אנחנו רוצים קשב והתייחסות.

מיכאל ביטון: דעתנו לא נוחה מההקצאה התקציבית לרלב"ד.

מיכאל ביטון: אנחנו לא מרפים מהנושא וגם הקמנו ועדת משנה לטיפול פרטני.

מיכאל ביטון: אנחנו דורשים שהרלב"ד תתחיל לעבוד עם ממלא המקום שלה, עם הרשויות.

מיכאל ביטון: מאוד מבורך משעשיתם אם פרויקט שומרי הדרך אבל יש עוד פרויקטים שהם בסכנה – בחינוך, בהסברה וביזמות של מגזר שלישי.

מיכאל ביטון: אנחנו רוצים שתבחנו הסטות תקציביות, תגבור תקציבי, ימונה מנכ"ל קבוע ויציג לכם תוכנית קבועה.

מיכאל ביטון: תנו עכשיו מעין זריקת מרץ לרלב"ד ואחר כך תבצעו חשיבה יסודית.

מיכאל ביטון: המצב לא כל כך טוב בתחום הזה.

מיכאל ביטון: אנחנו מאחלים לך הצלחה רבה, מחכים לתשובות כתובות לקראת דיון ההמשך.

מיכאל ביטון: תודה למנכ"לית ולאנשי המקצוע.

משה אבוטבול: תודה לך גבירתי, רק תעני למכתבים.

מיכאל ביטון: אבוטבול, יש לסיים בטוב.

משה אבוטבול: אבל חודשים היא לא עונה לי.